I næste uge er det forhåbentlig tid til at finde battet frem igen og nyde at få lidt sved på panden i træningslokalet. Så snart vi hører noget fra DIF/ministeriet forventer vi at gøre retningslinjerne klar for åbning af bordtennis, så de kan bruges i klubberne og i dialogen med kommunerne.\nTrods Corona har der været fart på opgaverne i BTDK. Vi har fået den nye turneringsgruppe på plads næsten med repræsentanter fra både øst og vest og med Claus Arnsbæk som deltidsansat turneringskoordinator. Planlægningen af næste års DT foregår over de kommende dage og vi er i fuld gang at få det fælles turneringsreglement gjort klart. I den forbindelse holder Kim Holm fra TG og spydspids på det fælles turneringsreglement, Claus Arnsbæk, koordinator og undertegnede et møde den 11.6 med de jyske klubledere. Gennem en konstruktiv dialog skulle vi gerne få det fælles reglement på plads, hvilket har den kæmpe fordel, at kampkontrol efter hver runde kan gøres elektronisk på et par minutter for al turneringsspil i hele landet. Traditionelt har det taget timer at gennemgå kampene manuelt, men ved at at reglerne er ens, kan vi lægge forudsætninger ind i programmet for fx brug af reserver, så klarer systemet resten.\nJeg havde sat næsen op efter, at vi skulle have holdt en lækker bordtenniskonference i forbindelse med årsmødet i år. En konference til at samle bordtennisledere, trænere og andre aktører som skulle forkæles med spændende indslag og drøftelser af BTDK’ visioner for fremtiden. Jeg synes det er helt utrolig vigtigt at samle de danske bordtennisaktører til en sådan konference, det skaber netværk og nye ideer og det understøtter vores vision om at blive ”En del af et fællesskab” i BTDK. Ambitionerne for Bordtenniskonferencen er store, og det er ikke muligt at imødekomme disse ambitioner i 2020 med Corona-situationen, så den vil vi se frem til at arrangere i sommeren 2021.\nBTDK’ udviklingsteam (UT) er nu etableret og består af kompetente personer fra hele landet, der skal arbejde med primært klubudvikling og ungdomsvækst i samarbejde med klubberne. Man kan se på hjemmesiden, hvem der skal være med til at sparre med klublederne om, hvordan vi får skabt stærkere klubber, der har kapacitet til vækst. UT mødes til seminar i Aarhus den sidste weekend i juni, hvor vi skal udvikle kompetencer og finde fælles fodslag for den kommende indsats.\nI denne uge holder vi et par møder i vores hjemmeside-arbejdsgruppe, hvor vi er ved at redesigne BTDK’ hjemmeside. Vi har en ambition om at gøre den mere udadvendt med flere af de gode historier ude fra klubberne, kommende ungdomsevents osv. Hjemmesiden skal i højere grad blive en kommunikationsplatform, der understøtter BTDK’ strategi om ungdomsvækst gennem stærke fællesskaber og fede bordtennisoplevelser. I den forbindelse vil jeg over sommeren søge at etablere et kommunikationsteam med Carsten Egeholt fra sekretariatet, forhåbentlig Trine Grauholm, tidligere dansk mester og journalist i Odense som freelancer, samt mig selv sagde hunden, plus gerne et par journalist eller kommunikationsstuderende. Teamet skal skærpe den røde tråd i vores kommunikation og gøre BTDK nærværende for klubledere, trænere, forældre og spillere samt andre aktører. Hvis nogen derude i Bordtennis Danmark har interesse i kommunikation og i at blive en del af teamet, så skriv til mig.\nSom nævnt mange gange er ungdomsvækst det helt store mål for BTDK’ arbejde de kommende år. For at det kan lade sig gøre, er der mange områder, der skal udvikles og forbedres. Det gælder fx vores stævner for ungdom, som på mange måder ikke har udviklet sig nævneværdigt siden jeg selv var drengespiller for 40 år siden!!! Vores sæsonplan med en vekslen mellem turneringsspil, stævner og træningslejre uden at vi rigtig har forholdt os til, om den måde vi strukturerer sæsonen på, er hensigtsmæssig i forhold til at skabe ungdomsvækst gennem fællesskaber og oplevelser. Jeg tror der skal nytænkes. Den kommende sæson vil gennemføres som den plejer, men sæsonen 2021-22 skal I derude forvente bliver anderledes. Til efteråret 2020 rydder vi/UT kalenderen sammen med kalendergruppen og starter sæsonplanlægningen på blankt papir. Derefter bygger vi den op igen med ungdomsvækst, fællesskaber, events og oplevelser for øje. Vi skal øge kvaliteten af vores arrangementer, vi skal skabe sammenhæng i sæsonen og vi skal udvikle nye konkurrenceformer og events som tiltrækker og fastholder børn og unge mennesker.\nJa, og skal vi så snart komme i gang med et slag bordtennis. Pas godt på hinanden ude i klubberne, når vi snart starter igen.


93 fik førtidspension i Odsherred sidste år - sn.dk - Forsiden - Nordvestsjælland - Odsherred\nSagsbehandlerne i Odsherred Kommune tildelte i 2018 93 personer førtidspension. Foto: Margrethe Groth\nArtiklen: 93 fik førtidspension i Odsherred sidste år\n93 fik førtidspension i Odsherred sidste år\nOdsherred - 22. marts 2019 kl. 21:04\nSagsbehandlerne i Odsherred Kommune tildelte i 2018 93 personer førtidspension, men målt i forhold til antallet af personer i den arbejdsdygtige alder, så tildeler Odsherred Kommune færre førtidspensioner end sammenlignelige kommuner som Kalundborg og Vordingborg.\nDet fremgår af en opgørelse, som økonomiudvalget fik forleden.\nBorgmester Thomas Adelskov (S) oplyser, at politikerne i økonomiudvalget har spurgt ind til, om embedsmændene er for hårde i deres vurderinger. Men tilbagemeldingen er, at det er man ikke - kommunen har kun fået én hjemvising i Ankestyrelsen inden for de sidste år.\n- Det vil sige, at vi, bortset fra ét tilfælde, holder os inden for lovens rammer. Det ser ud til, at vi gør det rigtigt, siger Thomas Adelskov.\nNy økonomi efter seks år\nPå mødet fik politikerne oplyst, at kommunen havde tilkendt otte seniorførtidspensioner - det viste det sidst opgjort tal fra sommeren 2018.\nOdsherred Kommune får iøvrigt en del tilflyttere, som er førtidspensionister.\n- Efter seks års ophold i Odsherred skal vi så betale størstedelen af deres førtidspension. Men det er et problem, for vi kan som kommune jo ikke hjælpe borgeren med at komme ud af førtidspension, og derfor, synes jeg, at det bør være den tilkendende kommune, der havde ansvaret for at betale førtidspensionen. Det er et stor udgift for en kommune, og det er et problem, som jeg har rejst overfor skiftende regeringer, siger Thomas Adelskov.


Netflix skriver millionkontrakt med ’Game of Thrones’-duo / Nyhed\nNetflix sætter i disse år stort ind på at skrive kontrakter med tv-branchens største navne for at stå stærkest i den verserende streamingkrig. Tjenesten har blandt andet fået Shonda Rhimes (’Grey’s hvide verden’), Ryan Murphy (’Glee’) og endda Michelle og Barack Obama i stald.\nI går vandt de atter en budkrig, over konkurrenterne Disney og Amazon, om ingen ringere end fædrene til ’Game of Thrones’, David Benioff og D.B. Weiss. Duoen bag årtiets største tv-succes har underskrevet en flerårig aftale med Netflix, hvor de skal producere både film og tv-serier.\nTrods stor utilfredshed hos mange fans af ’Game of Thrones’ over seriens finale er skaberne ikke blevet mindre eftertragtede. Og de følte sig mest hjemme hos Netflix:\n»I løbet af de seneste par måneder har vi brugt mange timer på at tale med Cindy Holland og Peter Friedlander såvel som Ted Sarandos og Scott Stuber (Netflix’ øverste ledere, red.). Vi kan huske de samme skud fra de samme 80’er-film, vi elsker de samme bøger, vi er oppe at køre over de samme muligheder for historiefortælling. Netflix har bygget noget utroligt op, der aldrig før er set, og vi er meget beærede over, at de har inviteret os til at være en del af det«, udtaler de i en pressemeddelelse.\nDog kunne noget tyde på, at der er andet end fælles 80’er-nostalgi indblandet i makkerparrets beslutning. Netflix har angiveligt brugt op imod 200 millioner dollars på at få Benioff og Weiss i hus, siger en kilde til The Hollywood Reporter. Tjenesten er kendt for nærmest at smide om sig med penge. Prisen for at få Ryan Murphy i hus var omkring 300 millioner dollars, altså langt over en milliard kroner. Sidste efterår blev det skønnet, at de i 2019 brugte omkring 15 milliarder dollars på indhold. Et tal, der siges at stige til 17 milliarder dollars i det kommende år, hvor Disney ånder dem i nakken med deres nye streamingtjeneste Disney+.\nDog får Disney også en vis andel i Weis/Benioff-hjernen, da duoen står for den ’Star Wars’-film, der kommer til at efterfølge ’Episode IX: The Rise of Skywalker’.\nLæs også: ‘Game of Thrones’ sætter rekord og ‘Fleabag’ scorer stort – se alle årets Emmy-nomineringer\nLæs også: Netflix har givet kniven til otte serier af kvinder i 2019


Her er den danske VM-trup – to pladser fortsat åbne - TV 2\n18. okt. 2019, 12:01\nKlavs Bruun Jørgensen mangler fortsat at udtage to spillere til den endelige VM-trup. Foto: Liselotte Sabroe / Ritzau Scanpix\nLandstræneren har sat navne på 16 af de 18 spillere, der skal spille ved VM i Japan i næste måned.\nKvindernes VM-slutrunde nærmer sig med hastige skridt, og nu har Klavs Bruun Jørgensen udtaget de første 16 kvinder, der skal repræsentere de danske farver i det østlige Asien.\nLandstræneren har indtil videre valgt at holde to pladser åbne i truppen.\n- Vi har haft denne gruppe som en fast stamme omkring landsholdet i et langt stykke tid nu, og her har de overbevist os om, at de er de bedste til at løse opgaven, siger Klavs Bruun Jørgensen i en pressemeddelelse.\n- Vi er meget tilfredse med det, vi har set i de seneste landsholdssamlinger, og ikke mindst den udvikling de her 16 spillere har været igennem over en lang periode.\nComeback til Burgaard\nI landstrænerens VM-trup er der blevet plads til slutrunde-comeback for Louise Burgaard, der senest var med ved VM i 2017, hvor Danmark tabte kvartfinalen til Sverige.\nBurgaard repræsenterede senest det danske landshold ved Golden League-stævnet i marts, og hun er indtil videre den eneste venstrehåndet bagspiller i truppen.\n- Burgaard kommer helt sikkert til at spille rigtig meget, men vi kommer også til at spille med en højrehåndet i den side, fordi det giver vores spil en anden dynamik, og det har hidtil været rigtig fint, siger landstræneren til TV 2 SPORT.\nOdense-spilleren Freja Cohrt kan samtidig se frem til at spille sin første A-slutrunde, efter hun blev sorteret fra til EM-truppen sidste år.\nEn plads går formentlig til målvogter\nDen danske landstræner meddeler ikke, hvornår de sidste to spillere bliver udtaget, men meget tyder på, at den ene plads i VM-truppen kommer til at gå til en tredje målvogter.\n- Den ene af de to reserver vil højst sandsynlig blive en målmand, da vi ikke bare kan sætte en af markspillerne ind på mål. Og tidsforskellen er bare voldsom, så der bliver vi nødt til at gardere os, siger Klavs Bruun Jørgensen.\n- Den sidste plads til en markspiller er, hvis der skulle komme en skade inden for de her 42 dage, så bliver vi nødt til at vurdere, hvad det så er vi skal have med i stedet for. Det vil vi ikke lægge os fast på endnu.\nDanmark spiller første kamp ved VM-slutrunden 30. november, hvor de møder Australien.\nUdover Australien er Danmark i gruppe med Frankrig, Tyskland, Sydkorea og Brasilien.\nDanmarks foreløbige VM-trup:\nMålvogtere: Sandra Toft (Brest Bretagne), Althea Reinhardt (Odense)\nStregspillere: Stine Bodholt (Nantes), Kathrine Heindahl (Odense), Sarah Iversen (Herning-Ikast)\nFløjspillere: Lærke Nolsøe (Nykøbing Falster), Trine Østergaard (Odense), Freja Cohrt (Odense), Simone Böhme (Siófok KC)\nBagspillere: Anne Mette Hansen (Györ), Stine Jørgensen (Odense), Kristina Jørgensen (Viborg), Mie Højlund (Odense), Louise Burgaard (Metz), Lotte Grigel (Nantes), Line Haugsted (Viborg)


Når byggeriet er færdigt, skal entreprenøren aflevere sit arbejde ved en såkaldt afleveringsforretning.\nMan bør ikke tage det nye byggeri i brug førend afleveringsforretningen har fundet sted.\nAB92/ABT93 har nogle standardprocedurer for aflevering,som man bør følge, således at alle ansvars og risikoforhold samt garantistillelse også følger denne procedure.\nEn mangel er både ting, der rent faktisk ikke er leveret og ting, der måske er udført, men ikke på den korrekte eller beskrevne måde. F.eks. ses ofte forkert fald på et gulv. Altså en klar og meget væsentlig mangel,der skal udbedres inden byggeriet kan afleveres.\nNår et byggeri således er ved at nærme sig sin afslutning,vil alle gerne videre. Håndværkeren har måske allerede indgået kontrakt om et nyt byggeri og har ikke flere ledige folk, rådgiveren har nye projekter i tankerne – og som bygherre har man måske dyr på vej til staldene.\nDer skal foretages en omhyggelig gennemgang af byggeriet evt. sammen med tilsynet, hvor fejl og mangler noteres i en afleveringsprotokol. Her angives ligeledes en udbedringsdato og slutregningen kan ikke fremsendes før fejl og mangler er udbedret!Byggeriet er således først afsluttet når fejl og mangler er udbedret og slutregningen fremsendt.\nNogle mangler kan ikke konstateres ved afleveringen.1-års og 5-årsgennemgangene er til for at fangefejl og mangler.


Beton Tag | info om betontag og andre tagtyper\nBetontag – et oplagt valg til nyt tag\nBeton tagsten er en af de mange muligheder, man bestemt bør overveje, når det er tid til at udskifte dit gamle tag. Ligesom tegl, ståltag, skifer og andre tagdækning typer, har et beton tag særlige fordele og ulemper som bør tages med i overvejelserne når du skal have nyt tag. Her på hjemmesiden finder du information om betontage, men også mange af de andre typer af tag som f.eks. tegltag, skifertag eller tagpap.\nDenne type erfaring garanterer, at taget entreprenøren allerede har rendt ind i næsten alle slags problemer og derfor hurtigt vil kunne vælge den bedste løsning, skulle der opstå problemer når der lægges et beton tag.\nHar du kommentar eller spørgsmål til betontag.dk kan vi kontaktes via kontakt formularet på siden her.\nØnsker du derimod mere information om tag, pris, rådgivning eller at bestille et gratis tagtjek beder vi dig klikke dig ind på denne hjemmeside hvor du finder alle de lokale tag eksperter nær dig\nHer er lidt fordele og ulemper du bør overveje inden du beslutter dig for at få lagt et beton tag:\nForseglingsmiddel nødvendigt. En betontagsten i selv selv er ikke vandafvisende. Dette kræver at tagstene bliver behandlet inden brug, hvilket alle betontagsten af en hvis kvalitet også er når man køber dem. Men generelt sættes der lidt større krav til beskyttelse mod regn når man vælger et betontag.\nFarve ændringer Betontagsten vil falme en smule over tid, på grund af eksponering fra solen. Dette skaber ikke et alvorligt problem, og er som regel ikke noget man vil lægge mærke til, medmindre du har brug for at reparere en del af dit tag. I dette tilfælde kan det være næsten umuligt at finde konkret tagsten til præcis matcher farven, og det vil tage et par år, indtil de nye fliser fade til samme farve som fliserne, de erstattede.\nDisse fordele og ulemper er noget som bestemt bør indgå i dine overvejelser når du står og skal have lagt et nyt tag på din bolig. Valg af tagmaterialler er ofte en større beslutning end man lige tror og netop derfor kan man med fordel bestille et gratis møde med en tag ekspert og få glæde af deres ekspert viden og rådgivning, inden man beslutter sig for en konkret tagtype. De vil også være istand til at rådgive om mulighederne ved at lave ændringer på taget, en ny hældning for enten at spare materialer eller måske få lidt ekstra plads. Flytte udluftnings rør, installation af ovenlys vinduer m.m. Hvad enten du overvejer et nyt tag af beton, tegl, skifer eller stål bør man få lidt rådgivning af en ekspert på området så man sikre sig at man får den bedst mulige tagløsning der holder i masser af år, samt passer perfekt til lige netop din hustype og giver dig et tag som du kan være tilfreds med i de næste 30-40 år og netop en af grundene til at denne tagtype er så populær inden for mange forskellige typer af boliger i disse dage. Ting som tegltag, skifertag og betontag er populære ord i tagbranchen i disse dage, men det betyder ikke at man skal helt udelukke de andre tagtyper som ståltag eller tagpap som efterhånden også er begyndt at vinde større og større markedsandel når vi snakker nyt tag til virksomheder og private.


Tibetkommissionen har afgivet sin beretning\nTibetkommissionen konkluderer, at der i Københavns Politi blev givet klart ulovlige ordrer, og at Folketinget modtog urigtige oplysninger i forbindelse med to officielle kinesiske besøg i 2012 og 2013.\n”Undersøgelseskommissionen har konkluderet, at flere demonstranters grundlæggende ret til ytrings- og forsamlingsfrihed er blevet knægtet under to officielle kinesiske besøg i 2012 og 2013, og at Folketinget har modtaget urigtige oplysninger. Det er meget alvorlige forhold. Det skal samtidig understreges, at kommissionen ikke finder grundlag for at drage hverken embedsmænd eller tidligere ministre i de involverede ministerier eller politiets ledelse til ansvar.\nJeg har selvfølgelig en klar forventning om, at myndighederne sikrer, at en sådan sag ikke gentager sig. Jeg har i den forbindelse noteret mig, at myndighederne, mens kommissionen har arbejdet, har ændret en række procedurer. Samtidig giver kommissionens arbejde grundlag for, at myndighederne overvejer, hvilken yderligere læring der kan drages af sagen, så vi sikrer, at det ikke kan ske igen.”\nKommissionen konkluderer, at der under to officielle kinesiske besøg i 2012 og 2013 blev givet klart ulovlige ordrer, som i en række tilfælde medførte, at Københavns Politi greb ind over for demonstranter i strid med beskyttelsen af bl.a. forsamlings- og ytringsfriheden.\nKommissionen har fundet, at der er fornødent grundlag for at søge et disciplinært ansvar gjort gældende over for to ansatte i Københavns Politi. For så vidt angår en tredje ansat med overordnet strategisk ansvar for Københavns Politis ageren under besøgene, har Kommissionen fundet flere kritisable forhold.\nKommissionen har fundet, at der ikke er grundlag for at antage, at ministre eller ansatte på noget niveau i Udenrigsministeriet, Justitsministeriet, Statsministeriet, Hofmarskallatet og heller ikke den øverste ledelse i Københavns Politi, PET og Rigspolitiet havde kendskab til generelle eller konkrete ordrer i Københavns Politi eller i øvrigt over for Københavns Politi har fremsat opfordringer mv. til at foretage ulovlige indgreb. Kommissionen har heller ikke fundet grundlag for at kritisere, at der ikke fra denne personkreds blev grebet ind over for de ulovlige ordrer, eller for at antage, at de har været vidende om, at der blev givet urigtige, vildledende eller ufyldestgørende oplysninger til Folketingets Retsudvalg.\nFor så vidt angår et officielt kinesisk besøg i 2014, har kommissionen lagt til grund, at politiet ikke hindrede borgere i at demonstrere, og at svarene på Retsudvalgets spørgsmål om besøget ikke indeholdt urigtige, vildledende eller ufyldestgørende oplysninger.\nKommissionens beretning er blevet sendt til Folketingets Udvalg for Forretningsordenen og Folketingets Retsudvalg.\nBeretningens fem bind kan tilgås i PDF-format herunder. En trykt udgave af beretningen vil desuden kunne afhentes i dag i tidsrummet kl. 10.00-10.30 i Justitsministeriets reception, Slotsholmsgade 10, 1216 København K.\nKommissionens sammenfatning og vurdering af det faktiske forløb findes i beretningens kapitel 3. Kapitel 4 indeholder kommissionens retlige vurderinger. Kommissionens konklusioner er opsummeret i beretningens kapitel 2.\nDen daværende regering besluttede den 2. oktober 2015 at nedsætte undersøgelseskommissionen.\nKommissionen blev nedsat den 23. december 2015 og fik til opgave at undersøge og redegøre for dels begivenhedsforløbet, som knytter sig til politiets handlinger over for personer under det kinesiske statsbesøg i København i 2012 og ved to senere kinesiske besøg i København i 2013 og 2014, dels det efterfølgende forløb i forbindelse med besvarelser af spørgsmål fra Folketinget om politiets handlinger ved de pågældende besøg.\nKommissionen skulle som led i sin undersøgelse af førstnævnte begivenhedsløb bl.a. undersøge og redegøre for baggrunden for politiets handlinger i forhold til demonstrationer og andre meningstilkendegivelser fra personer i forbindelse med de nævnte besøg. Kommissionen skulle i den forbindelse bl.a. undersøge og redegøre for indholdet af de instruktioner mv. om politiets opgavevaretagelse, der blev givet til det politipersonale, som konkret udførte politiets opgaver i forbindelse med de pågældende besøg, tilblivelsen af sådanne instruktioner mv., og i hvilket omfang andre statslige myndigheder end Københavns Politi har været involveret i forløbet omkring tilblivelsen af sådanne instruktioner mv.\nKommissionen skulle som led i sin undersøgelse af det efterfølgende forløb undersøge og redegøre for, i hvilket omfang der blev afgivet urigtige eller vildledende oplysninger til Folketinget eller fortiet oplysninger af væsentlig betydning for Folketingets bedømmelse af sagen. I den forbindelse skulle kommissionen bl.a. undersøge og redegøre for sagsbehandlingen i Justitsministeriet, Rigspolitiet, Københavns Politi og andre involverede myndigheder i forbindelse med udarbejdelsen af besvarelser til Folketinget og for, hvad der har været af møder, korrespondance og andre kontakter mellem de respektive myndigheder.\nYderligere oplysninger om Tibetkommissionen kan findes på kommissionens hjemmeside .\nDet følger af bestemmelsen i § 56 i Folketingets Forretningsorden, at kommissionens beretning nu skal behandles af Folketingets Udvalg for Forretningsordenen. Udvalget afgiver en beretning over kommissionsberetningen.\nSource URL: http://www.justitsministeriet.dk/nyt-og-presse/pressemeddelelser/2017/tibetkommissionen-har-afgivet-sin-beretning


Vi sætter stor pris på socialt samvær og sportslig udvikling. Du vil derfor opleve en positiv udvikling gennem god træning og et fantastisk venskab med mange nye unge mennesker. Nogle spiller badminton for sjov og for at få noget motion, andre spiller turneringsbadminton (op til 3 gange om ugen) - turneringsspillerne deltager både i holdturnering og individuelle turneringer rundt i landet.\nSom noget nyt har vi oprettet et hold for klubbens ELITE spiller (U17-U25) hvor der vil være tilknytte træner. Elitespillerne træner 3 dagen og ugen.\nVi har mange tider og hold til rådighed, se nedenstående oversigt. På forsiden finder I tilmeldingslinket - Under tilmelding vil der være en nærmere beskrivelse af de forskellige hold, herunder pris.\nGRATIS PRØVETIME: Kom og prøv en gratis prøvetime. Medbring indendørs sko, shorts og en t-shirts. Du behøver ikke at have en ketcher – den låner vi dig til prøvetimen. (gælder ikke tidligere medlemmer). Prøvetime tilbydes på INTRO holdet, der spiller mandag kl. 15.30 - 16.15 i Østervangshallen\nSFO aktivitet: HBK har indgået et samarbejde med SFO/klub på både Østervangsskolen og Hadsten skolen, hvor de hver onsdag har en badmintons aktivitet i hallen. HBK stiller træner og hjælpetræner tilrådighed. SFO/Klubben kommer med en flok glade børn der gerne vil prøve at spille badminton og lege forskellige badmintonslege. Man kan ikke tilmelde sig holdet, da det er en samarbejde med skolerne, så er du tilmeldt SFO/klub på én af skolerne så tag fat i personalet derover og hør mere om aktiviteten.\nBørn & Unge, træningstider sæson 2021-2022 :\nHold Holdgruppe Tidspunkt Hold Årgang/alder Niveau\nMan0 INTRO 15.30 - 16.15 U9 - U15 2007-2015 Intro til sporten / Ny begynder /begynder\nMan1 TUR 16.15 - 17.30 U11-U13 2009-2012 Turneringsspiller - spiller 2 gange om ugen\nMan2 TUR 17.30 - 18.45 U15 2007-2008 Turneringsspiller - spiller 2 gange om ugen\nMan3 TUR 18.45 - 20.00 U15-U17-U19 2003-2008 Turneringsspiller - spiller 2 gange om ugen\nMan5 ELITE 20.00 - 21.30 U17-U25 1997-2006 Mandagstræning - Elitespiller\nOns0 SFO - Østervang 15.30 - 16.15 SFO/klub badminton 5-13 årige Tilbud til SFO/klubbørn på Østervangsskolen\nOns1 B&U 16.15 - 17.30 U9 - U11 2011-2015 Let øvede /øvede - spillet 1-3 sæson\nOns2 B&U 17.30 - 18.45 U13-U15 2007-2010 Let øvede /øvede - spillet 1-3 sæson\nOns3 B&U 18.45 - 20.00 U15-U17-U19 2003-2008 Let øvede /øvede - spillet 1-3 sæson\nOns5 SFO - Hadsten 15.30 - 16.15 SFO/klub badminton 5-13 årige Tilbud til SFO/klubbørn på Hadsten Skole\nOns6 TU/ØV 16.15 - 17.45 U11-U13 2009-2012 Turneringsspiller / meget øvede\nOns7 TU/ØV 18.00 - 19.30 U15 2007-2008 Turneringsspiller / meget øvede\nOns8 TU/ØV 19.30 - 21.00 U15-U17-U19 2003-2008 Turneringsspiller / meget øvede\nOns9 ELITE 19.30 - 21.00 U17-U25 1997-2006 Onsdagstræning -ELITE Turnering\nFre1 X-TRA 16.00 -18.00 U11-U19 2003-2012 Ekstra turneringstræning (niveau opdelt træning)\nFre2 ELITE 16.00 - 18.00 U17-U25 1997-2006 Fredagstræning - ELITE\nHar man tilmeldt sig 2 hold under TUR og TU/ØV bliver man automatisk tilmeldt holdturnering. Spillere man kun én gang om ugen, men stadig ønsker at spille holdturnering, så skal dette oplyses ifm. tilmelding under "øvrige bemærkninger".\nKontingent opkræves i 2 rater - 1. rate ved tilmelding og 2. rate sker ved automatisk korttræk den 19.1.2022.


Komplet Guide: Hvordan bruger man Bækkenbundskugler? \nUdgivet den august 12, 2020 oktober 13, 2021 af Lone\nHar du også hørt en masse gode ting om bækkenbundstræning eller synes du bare bækkenbundskugler ser spændende ud? Men du ved ikke helt hvordan du skal komme i gang med bækkenbundstræning eller hvordan man bruger bækkenbundskugler korrekt? Er bækkenbundskugler endelig bare sexlegetøj?\nLæs med her og få besvaret dine spørgsmål i vores komplette guide til en bedre bækkenbundstræning med dine bækkenbundskugler. Få også tips og tricks til, hvordan du kan bruge dem.\n“Min vagina er ikke som den plejer at være”\nDet er altid trist at læse eller at høre, men der findes desværre mange kvinder, der er utilfredse med deres kroppe, det samme glæder deres underliv.\nLad os starte med at slå fast, at alle os kvinder er skønne og smukke, det samme glæder vores skeder. Alle vaginaer ser forskellig ud og føles forskellige og ærligt talt, så er det en af årsagerne til at de er så fantastiske. Til trods for det, hvis du mener at du vil få mere glæde ud af at have et strammere bækkenbund og derved skede, så læs videre og få opskriften på et strammere underliv.\nDer kan være mange grunde til at din vagina måske ikke er så stramt, som den plejede at være. Nogle kvinder tror at det skyldes at de har haft meget sex hen over årene, men intet kunne være længere fra sandheden! Grunden til at man kan blive mere ”slap” i underlivet kan skyldes at man har fået et barn, taget på i vægt, lavet tunge løft eller bare kommet lidt længere op i årene. Lidt chokerende ikke?\nDet at blive ældre eller få børn betyder gudskelov ikke, at du behøver sige farvel til et strammere bækkenbund… hvis bare du spørger for at træne din bækkenbund op.\nHvad er et bækkenbund?\nDin bækkenbund er en serie af muskler og væv, der skaber en blød ”hængekøje”, der går fra dit skamben til dit haleben. Det er faktisk med til at holde alle ting på plads og er grundet til at du ikke kan tisse før, du slapper helt af i musklen.\nDet er den følelse vi alle kender ved at man virkelig skal tisse og prøver at holde på vandet. Det er her man klemmer sin bækkenbundsmusklen sammen for at holde på vandet. Det at lave bækkenbundstræning er ikke anderledes end at tage en tur i det lokale fitnesscenter. Målet er det samme at stramme op og styrke sine muskler.\nHvad er bækkenbundskugler endelig?\nDu har måske allerede spurgt dig selv: “Hvad er bækkenbundskugler endelig?” Det lyder lidt mærkeligt, det ved vi godt. Tabuet der stadigvæk findes omkring sex og kønsdele, gør det ikke nemmere at blive klogere på emnet i hverdagen.\nBækkenbundskugler er et fantastisk værktøj, der er nemt at komme i gang med og hjælper dig med at træne din bækkenbund op til den stramhed du tidligere var vant til.\nNej, det er ikke bare et stykke ”sexlegetøj”. Hvis du nogensinde har haft modet til at spørge din egen læge, hvordan du får din vagina til at være, så stram som den plejede at være, så er oftest bækkenbundsøvelser de vil anbefale at du giver dig i kast med.\nDet er også bækkenbundsøvelser, man får anbefalet til at bekæmpe vaginal prolaps samt problemer med at holde på vandet. Hvis det ikke er grund nok til at komme i gang, så prøv at forstille dig, hvad bækkenbundsøvelser kan gøre for dit sexliv. At have en bedre kontrol over sine bækkenbundsmuskler vil overraske dit selv samt din partner på bedstevis.\nDen mest udbredte misforståelse omkring bækkenbundskugler er at de træner skeden. Det er kun sandt til en vis grad, det bækkenbundskugler faktisk gør, er at gå inde og hjælpe dig med at få mere kontrol med dine bækkenbundsøvelser eller tilføjer lidt ekstra vægt til øvelsen. Det er din bækkenbund, du træner op og derved gør strammere. Stram op og slap af-metoden er den, der træner dine bækkenbundsmuskler. Læs med videre, hvor Stram op og slap af-metoden bliver forklaret.\nHvordan laver jeg bækkenbundsøvelser?\nNår du har lært at lave bækkenbundsøvelser kan du træne samt bruge dine bækkenbundskugler i alle situationer og helt uden at nogen lægger mærke til det. Da træningen forgår indvendigt og øvelserne ikke vækker opmærksomhed.\nLær hvor dine bækkenbundsmusklerne sidder\nDet første skridt er at vide, hvad og hvor dine bækkenbundsmuskler er. Det kan faktisk nogle gange være sværere end man skulle tro, da det ikke fysisk er muligt at se musklerne bevæge sig under træningen.\nDer findes et godt lille trick er, der kan hjælpe dig med at lokalisere musklerne er inden du begynder den træning. Næste gang du er ude for at tisse prøv da, at stoppe og start med at lade vandet undervejs, det er nemlig disse muskler du bruger under din bækkenbundstræning.\nVi anbefaler ikke at du bruger tricket alt for ofte, da det kan fører til underlivs infektioner, som du nok allerede ved kan ske, når man holder på vandet over en længere periode.\nAt gøre det en eller to gange bør være mere end nok til at du lærer, hvor dine bækkenbundsmuskler sidder samt hvad en bækkenbundsøvelse er. Er du lidt nysgerrig om, hvordan din bækkenbund følelse er du ikke den eneste.\nDu kan faktisk stille en finger (ren selvfølgelig) op i vagina og så stramme bækkenbundsmusklerne omkring fingeren. Det føles som om, din bækkenbund ”krammer” din finger og samtidigt trækker op og væk fra den på samme tid.\nTag springet med din første knibeøvelse\nEr du klar? Mens du læser videre i blogindlægget prøv at stram op i din vagina, urinrøret samt anus på samme tid. Det bør følelse som om de alle ”bevæger” sig en smule opad! Hold dem stramt op i 10 sekunder og slap af igen! Aldrig hold vejret under denne øvelse, men fokusere på at tage dybe indåndinger. Gentag øvelsen 10 gange i træk.\nTillykke! Du har nu lavet dine allerførste knibeøvelse. Nemt ikke? Lad os nu tilføje den ekstra vægt til træningen.\nDu kan faktisk godt træne uden bækkenbundskugler som ekstra vægt, blot ved at lave knibeøvelser. Som med alle andre muskler, vil du ikke se det samme resultat, som hvis du brugte vægte i din bækkenbundstræning.\nVi anbefaler at du i starten af din bækkenbundstræning træner nogle sessioner uden vægte, så du bliver van til følelsen af dine bækkenbundsmuskler, der bevæger sig under dine knibeøvelserne.\nHvordan bruger jeg mine bækkenbundskugler korrekt?\nBækkenbundskugler (aka. Kegel Balls) er som ordet hentyder små kugler, der er tilpasset din bækkenbund. Man kan evt. se som som vægte man bruge til fitness men til ens underliv.\nBækkenbundskugler kommer i flere forskellige farver, størrelser, former samt vægte. Nu tænker du måske “De ser da ikke så tunge ud”, men husk på at de skal sættes op indvendigt i din vagina og her vil de føles tungere, når din bækkenbund skal holde dem oppe under knibeøvelserne.\nDet er selvfølgelig bedst at du starter med bækkenbundskugler i den lettere vægtklasse, hvis det er første gang, du bruger bækkenbundskugler sammen med din bækkenbundstræning.\nHvis du ved, at du ønsker at gå hele vejen med din træning, kan det være en fordel at købe et bækkenbundskuglesæt fra start af. Du sparer ikke kun penge ved et sæt, du slipper også for at skulle vente på at en tungere bækkenbundskugle kommer hjem til dig. De fleste sæt indeholder vægte til hele din bækkenbundstræning og lader dig løbende gå op eller ned i vægt.\nDet første du skal gøre med dine bækkenbundskugler, er at rengøre dem med en mild sæbe og vaske dem godt af med lunkent vand. Derefter tilfører du en tilpas mængde glidecreme omkring hele kuglen/kuglerne, så hele overfalden er dækket.\nIngen grund til at være for nærig med glidecremen, da kuglerne let skal kunne bevæge sig op og ned i din bækkenbund. Som ordsproget lyder ”Det er smørelsen, der er gørelsen” og det gør bestemt indsættelsen og din træning mere behagelig.\nDet skal dog siges, at bækkenbundskuglerne ikke skal svømme i glidecreme, da det så kan være svært at holde ordentligt på kuglen/kuglerne under din træning og de risikerer at falder ud.\nFørste gang du indsætter din bækkenbundskugle virker det måske lidt bekendt og tænker du måske tilbage til dengang du indsatte din første tampon. Det er nemlig meget lig den samme følelse du får af at have en ”unaturlig” ting oppe i underlivet.\nFor de fleste kvinder vil det være mest behagelig at indsætte bækkenbundskuglen/kuglerne stående med det ene ben på badekarret eller køkkenstolen.\nHvis det stadigvæk føles lidt ubehageligt, hvilket det kan gøre for nogle, kan du prøve at ligge dig ned med benene støttet af en pude eller to. Indsæt dem herefter langsomt til de er helt inde.\nDen lille snor, der sidder på bækkenbundskuglerne bør hænge udenfor vagina, så bækkenbundskuglen er nem at få ud igen (Præcis ligesom med en tampon!)\nInden du begynder at lave 15 minutters træningssessioner ad gangen, bør du prøve at holde det lidt mere simpelt. Vi anbefaler at du starter med at klemme sammen i 10 sekunder, efterfulgt af 10 sekunders hvile.\nGør dette 10 gange og stop derefter. Dette er kendt som 10-10-10 regel og er det helt rigtige sted at starte, når man er nybegyndere indenfor bækkenbundstræning.\nFølg 10-10-10 reglen 3 gange om dagen i 2-3 dage. Når du har overstået det første kapitel i din træning, er du klar til at træne med en bækkenbundskugle 15 minutter om dagen!\nDu skal selvfølgelig ikke klemme i alle 15 minutter. Husk at slappe af mellem hvert klem omkring bækkenbundskuglen og husk på at tage dybe indåndinger undervejs, så du ikke holder vejret.\nNår de 15 minutters træningen begynder at blive for nem, skifter du blot op i en tungere bækkenbundskugle, så du kan forsætte med at forbedre dig. Ligesom med en trappe er det vigtigt, at tage et skridt af gangen, for du kommer i ordenligt mål med dine resultater.\nPrøv ikke at lave andre aktiviteter i mens du træner dit bækkebund til at starte med, da det kan være svært at fokusere på at lave øvelserne ordenligt, hvis du bevæger dig for meget rundt. Det skal nok komme, men som alle gode ting, tager det tid.\nUndervejs vil du finde den vægt og kugleform, der passer perfekt til din bækkenbundstræning.\nHusk at hvile mellem sessionerne\nLigesom dine arme og ben trænger til en pause mellem turene i fitnesscenteret, er det ligeså vigtigt at du lader din bækkenbund få en pause. Det giver din muskler tid til at slappe af og restituerer.\nHusk på at dine bækkenbundsmuskler højest sandsynligt er muskler, du aldrig har trænet før og de ligesom dine andre muskler bliver trætte efter en god omgang træning.\nMist ikke modet, hvis du den ene dag kan træne med en af de tungere bækkenbundskugler, men næste gang følelse den lettere er bedre. Det er helt fint! Du hopper bare tilbage til en lettere bækkenbundskugle og forsætter din træning derfra. Dine bækkenbundsmuskler kan godt føles lidt ømme efter træning, bare rolig det er helt naturligt. Bare giv dine bækkenbundsmuskler et par dage fri for træning, så de bedre kan restituerer.\n“Jeg kan ikke holde selv de lette kugler oppe stående”\nHvis du ikke kan holde selv de lettest bækkenbundskugler oppe i vagina stående uanset, hvor meget du strammere op, er det helt okay! Det er vigtigt at du ikke kniber for meget sammen, da du kan overanstrenge dine muskler.\nPrøv i stedet for disse simple øvelser indtil dit bækkenbund igen er stærkt nok til at du kan stå op igen uden at de glider ud.\nLæg dig fladt ned på ryggen med bøjet knæ.\nPlant dine fødder solidt og helt faldt i gulvet.\nIndsæt bækkenbundskuglen i din vagina og sikre dig, at du ligger godt.\nHold fast i ende-snoren og stram op i bækkenbundet med en knibeøvelse.\nDu burde nu kunne mærke, hvordan bækkenbundskuglen prøver at bevæge sig væk fra dit greb om snoren. Din opgave er at holde bækkenbundskugle på plads! Dette hjælper dig med at træne de korrekte bækkenbundsmuskler uden du behøver at står op.\nTag skridtet videre, når du føler dig klar. Her holder du ikke længere fast i ende-snoren som før, men ligger forsat i samme position. Ånd ud og knib sammen i din bækkenbund, træk nu vejret og slap af i musklerne igen. Gentag øvelsen ti gange. Forsat med øvelsen i mindst 2-3 dage, før du hopper videre til nedenstående øvelse.\nDu skal nu ligge på hænder og knæ. Dine hænder bør være en skulders afstand fra hinanden og din ryg være lige. Mens du er i denne position kniber du sammen i din bækkenbund, mens du ånder ud og efterfølgende slapper af mens du trækker vejret ind.\nGør som før øvelsen ti gange i træk gerne i 2-3 dage eller indtil du følger dig stærk nok til at igen kunne stå oprejst med dine bækkenbundskugler indsat.\nAt spænde op I mavemusklerne i stedet for dine bækkenbundsmuskler\nDette er den mest hyppige fejl man laver med sine knibeøvelser. Hvis du presser din bækkenbundskugle ud i stedet for at ”trække” den indad, så bruger du de forkerte muskler! Et andet tegn på, at du benytter de forkerte muskler, er hvis du føler et ubehag omkring maven eller i ryggen. Kun din bækkenbund skal gøre arbejdet under træningen. Din mave, numse samt ryg bør alle være helt afslappet.\nPrøv “tis og slap af metoden” som står beskrevet længere oppe. På den måde lærer du, hvor dine bækkenbundsmuskler helt præcist sidder og er sikker på altid, at træne de rigtige muskler. Husk ikke at gøre metoden mere end en til to gange for at finde din bækkenbund.\nTræning med en flydt blære\nAltid tøm din blærer før du begynder på din bækkenbundstræning! Træning af dine bækkenbundsmuskler, mens du har en fyldt blærer, kan fører til urinsvejsinfektioner. Det er nemlig ligeså usundt at træne med en fyldt bærer som at holde på vandet i løbet af dagen.\nAt træne for meget er altid noget man skal udgå i fitness og samme regel gælder med din bækkenbundstræning. Musklerne har udover at gøre din bækkenbund strammere en almindelig kropsfunktion. Det er derfor vigtigt, at du kan klare det daglige arbejde, derfor har de brug for hvile en gang i mellem for at være friske og veludhvilet.\nModsat at være træt i armene efter en hård omgang træning, hvor du bare kan undgå at bruge dem efterfølgende. Det samme er ikke muligt fir din bækkenbund, der stadigvæk skal arbejde for at holde på vandet. Så hold dig til de 15 minitues træning, så er du altid på den sikrer side.\nBruge mere end en bækkenbundskugle på samme tid\nDu bør aldrig bruge mere end en bækkenbundskugle! Nogle bækkenbundskugler kommer med to kugler. De refereres ofte til som dobbelt bækkenbundskugler og giver en ekstra udfordring med din træning. De er helt fine at bruge i din træning, vi snakker her om flere selvstændige bækkenbundskugler på en og samme tid. Grunden til at vi ikke anbefaler det, er at de kan skubbe til hinanden, så ende-snoren bliver skubbet længere ind end ønsket.\nTræne mens man er irriteret I underlivet eller føler et ubehag\nDet gør sig gældende, hvis du har en urinvejsinfektion, svampe-infektion eller herpes i udbrud. Vent til infektionen eller udbruddet er gået over, derefter kan du uden problemer begynde på din bækkenbundstræningen igen.\nDele med veninderne\nDen giver måske sig selv, men af hygiejniske årsager, bør du ikke dele dine bækkenbundskugler med dine veninder. I stedet for er det bedre at dele tips & tricks, så i kan hjælpe hinanden godt på vej, med deres egne bækkenbundskugler.\nDet sidste skridt med din bækkenbundstræning\nNår du rammer punktet, hvor du let kan klare 15 minutters træning med din tungeste bækkenbundskugle, er du ved at være professionel indenfor bækkenbundstræning.\nDu kan nu begynde at gå rundt i huset, tage et bad, gøre dig klar til dagligdagen eller klare daglige gøremål som at tage en opvask eller besvare e-mails. Alt dette og mere til imens dine bækkenbundskugler er i indsat og du laver dine knibeøvelser. Du er måske endda klar til at træne bækkenbundet, mens du handler ind i din lokale dagligvarebutik ingen vil fatte mistanke, da det ikke er muligt at se musklerne arbejde under knibeøvelserne.\nMen hvad er udfordringen så?\nNogle kvinder foretrækker at lave lav intensitets motion eller træning, mens de laver knibeøvelser med deres bækkenbundskugler. Prøv evt. yoga, en frisk gåtur eller nogle armbøjninger.\nDet bliver en del sværere, når du samtidig laver dine knibeøvelser med bækkenbundskuglerne indsat. Men hold dig fra tunge løft, da din vagina allerede er i gang med et hårdt træningssæt af sin egen art og det er vigtigt ikke at overanstrenge musklerne. Det samme glæder aktiviteter, der kræver at du hopper, da bækkenbundskuglerne kan risikere at falde ud.\nEkstra Tips & Tricks\nOpbevar dem tørt og væk fra direkte sollys\nRengør altid bækkenbundskuglerne før og efter brug.\nInspicerer for evt. Revner eller misfarvninger.\nBruge rigeligt med glidecreme, især hvis du er i overgangsalderen (Grundet mindskningen af vaginale væggene.)\nHusk altid at bruge en vandbaseret glidecreme med dine bækkenbundskugler, der er fremstillet i silikone.\nFor bækkenbundskugler af metal, glas eller andre materialer er det helt fint at bruge en silikonebaseret glidecreme.


Indsendt af Karen Klarbæk kl. tirsdag, marts 31, 2009 6 kommentarer\nIndsendt af Karen Klarbæk kl. tirsdag, marts 31, 2009 2 kommentarer\nIndsendt af Karen Klarbæk kl. mandag, marts 30, 2009 3 kommentarer\nIndsendt af Karen Klarbæk kl. søndag, marts 29, 2009 5 kommentarer\nIndsendt af Karen Klarbæk kl. søndag, marts 29, 2009 4 kommentarer\nIndsendt af Karen Klarbæk kl. lørdag, marts 28, 2009 4 kommentarer\nIndsendt af Karen Klarbæk kl. torsdag, marts 26, 2009 4 kommentarer\nIndsendt af Karen Klarbæk kl. onsdag, marts 25, 2009 8 kommentarer\nIndsendt af Karen Klarbæk kl. tirsdag, marts 24, 2009 4 kommentarer\nIndsendt af Karen Klarbæk kl. mandag, marts 23, 2009 0 kommentarer\nIndsendt af Karen Klarbæk kl. søndag, marts 22, 2009 4 kommentarer\nIndsendt af Karen Klarbæk kl. lørdag, marts 21, 2009 7 kommentarer\nIndsendt af Karen Klarbæk kl. fredag, marts 20, 2009 10 kommentarer


Danske dykkere skal hjælpe fodboldhold ud af grotte - her er planen - TV 2\n3. jul. 2018, 17:07\nRedningsfolkenes tegning over hulesystemet. Foto: Handout / TV 2\nDet er vigtigt, at de slapper alt det af, de kan\nClaus Rasmussen, specialist i grottedyk\nDet spørgsmål forsøger to danske dykkerinstruktører lige nu at besvare i Thailand.\nDykkerne hedder Ivan Karadzic og Claus Rasmussen, og de er en del af den enorme redningsaktion, der skal få de forsvundne drenge ud af klippehulens fugtige mørke.\nFodboldholdet forsvandt ind i Tham Luang-klippehulen den 23. juni, og der skulle gå 10 dage, inden der igen kom livstegn fra dem.\nHvad der skulle have været en hyggelig tur ind mellem drypstenene, endte som et mareridt, da store mængder regn oversvømmede de lavere dele af hulen og spærrede tilbagevejen.\nEkspert i grottedyk\nDermed var fodbolddrengene fra holdet "De Vilde Vildsvin" overladt til sig selv i den cirka otte kilometer dybe hule.\nKlippehulen ligger i den nordlige del af Thailand. Foto: TV 2\nDrengenes skæbne var ukendt indtil den 2. juli, hvor to britiske dykkere fandt dem sultne - men i live. Drengene havde søgt op på et højtliggende sted i grotten, hvor vandet ikke var nået op.\nNu er den store udfordring så at få fodboldholdet og deres træner ud.\nDrengene befinder sig nemlig så langt inde, at man skal gennem flere smalle, oversvømmede gange for at nå dem.\nClaus Rasmussen er ekspert i smalle oversvømmede gange.\nClaus Rasmussen i Thailand. Foto: AFP\nHan er fra Taarnby men bor og arbejder i Thailand, hvor han underviser i grottedykning ved dykkerskolen Blue Label Diving.\nSammen med Ivan Karadzic, der er indehaver af Koh Tao Tec Divers, arbejder han nu som konsulent for de thailandske myndigheder.\nOpgaven er at få drengene ud i sikkerhed, og det er ikke helt let.\n- Regnsæsonen er i fuld gang. Det er noget, der slår en dansk efterårsstorm med flere længder. Når det regner, stiger vandstanden i hulesystemet, og det bliver vanskeligere at få dem ud, siger Claus Rasmussen til TV 2.\nDen danske dykker deltager i redningsaktionen i Thailand. Video: Peter Møller\nDykkerundervisning dybt nede\nDer er installeret et pumpesystem, som skal få vandstanden ned, men der kan gå måneder, før vandet er faldet så meget, at drengene kan gå hele vejen ud.\nDerfor arbejder Claus Rasmussen og resten af redningsholdet med en anden plan.\nDe thailandske specialstyrker har frigivet video fra grotten, hvor man ser de 12 børn vente på at blive reddet. Video: Malene Sørensen\nPlanen er endnu ikke helt på plads, men den handler om at få drengene ud så sikkert og så hurtigt som muligt.\n- Vi prøver at beslutte, om de skal undervises i dykning. Vi overvejer, hvad der kan gøres hurtigst, siger Claus Rasmussen.\nHan ankom selv til Tham Luang-klippehulen, få timer før drengene blev fundet i live.\nEn pårørende jubler efter fundet af drengene. Billedet på hendes tablet er taget i 2017 ved en anden lejlighed. Foto: Lillian Suwanrumpha / Ritzau Scanpix\n- Hele stemningen var meget nervøs, da vi ankom, men det forandrede sig hurtigt. Nu er alle glade og fokuserer på at få drengene ud, siger han.\nClaus Rasmussen hørte selv om drengenes forsvinden på thailandsk tv, og hans firma tilbød med det samme deres ekspertise inden for dykning dybt under jorden.\n- Der gik faktisk et par dage, før militæret var villige til at modtage hjælp, siger han.\nDet thailandske militær ønskede i første omgang at køre operationen selv, men de erfarne grottedykkere gav ikke op.\nDrengene møder dykkerne efter dagevis i totalt mørke. Foto: Ritzau Scanpix\n- Vi har en amerikansk kontakt, der har 'venner i toppen', og han hjalp os, fortæller Claus Rasmussen.\nSå myndighederne tog dykkerne ind som konsulenter. Claus Rasmussens chef tog den første tjans ved hulen, og nu er det så op til danskeren at hjælpe med at få drengene ud.\n- Det er de thailandske Navy Seals, der kører det. Vi giver råd til dem, siger han.\nDen farlige vejrtrækning\nDen løsning, der lige nu virker mest sandsynlig, er at lære de 12 drenge og deres træner at dykke.\nThailandske frømænd bringer iltflasker ind i hulesystemet. Foto: Thailand Navy Seals\nEn mørk fugtig klippehule er måske ikke det bedste sted at blive undervist i at svømme og bruge dykkermaske, men ifølge Claus Rasmussen behøver drengene kun at lære en brøkdel af, hvad en certificeret dykker skal kunne.\n- Det svarer lidt til, at de skal have et prøvedyk under nogle anderledes forhold, siger han.\nDet vigtigste er, at drengene er i stand til at slappe af, så de ikke går i panik.\n- Når man laver et grottekursus, gælder det om, at eleverne er komfortable. Og så skal de lære at trække vejret. Det er vigtigt, at de trækker vejret hele tiden og slapper alt det af, de kan, siger han.\nHvis der kommer mere regn er der risiko for at vandet stiger yderligere. Foto: Thailand Navy Seals\nNetop vejrtrækningen er vigtig, da det kan være livsfarligt at holde vejret, når man dykker med iltflaske.\nSelv små udsving i vandtrykket kan nemlig få lungerne til at sprænges, hvis man ikke trækker vejret konstant.\nDrengene skal også gennem nogle smalle passager på vej ud. Nogle steder er gangene så trange, at der kun kan passere én person igennem ad gangen.\n- Drengene er heldigvis så små, at det ikke burde blive et problem at få dem igennem, siger Claus Rasmussen.\nNogle af passagerne er meget smalle, så der er risiko for, at dykkerudstyret hænger fast. Foto: Thailand Navy Seals\nHan regner også med, at det bliver forholdsvist nemt at lære drengene de helt basale dykkerfærdigheder.\n- Børn har normalt ikke den samme angst for vand, som nogle voksne kan have. Og normalt gør børn, hvad de får besked på, når de er i en situation, der er så alvorlig som denne, fortæller han til TV 2 via sin mobiltelefon.\nHan er forberedt på at blive i området, til de thailandske myndigheder vurderer, at der ikke længere er behov for hjælp.


Falmet forår - www.grubler-ved-tasterne.dk\n- En Paulhistorie\nAnmærkning: Det blev flere gange undervejs i tolkningen af “Hændelsen” (se kategorien “Et liv med PDD”) nævnt, at Beatrice er mindst lige så meget en betydningsladet hændelse, som Hændelsen selv.\nDa jeg siden ombearbejdede romanen til en rockopera , fik Hændelsen ganske vist lov at bevare sit navn i en sang derom. Men i denne ændrede version af historien var der imidlertid ingen tvivl om, at Beatrice var at regne for hovedbegivenheden. I forhold til “Tommy”-paralleliseringen bruges tabet af Beatrice som det store traume (svarende til Tommys nedlukning), og hovedmotivet fra sangen citeres atter og atter i de efterfølgende.\nEfter nyligt at have taget et ekstra kig på materialet, blev jeg inspireret til en lille historie. Efter så lang tid var det lidt mærkeligt at skulle skrive en ny Paulhistorie. Jeg synes ikke, jeg helt ramte tonen fra “Hændelsen”. I det hele taget er det vist ikke meget af en historie. Snarere en tankestrøm. I hvert fald er der mere refleksion end egentlig handling deri. Men det må vel så til gengæld siges at være ret paulsk, og det er sådan set netop dét, historien handler om.\nJeg ved ikke med sikkerhed, hvor gammel Paul er på det tidspunkt, hvor dette udspiller sig. Vi er oppe i hans modne år. Det må i hvert fald være efter tiden med Ida, og at han så nogenlunde er kommet sig over bruddet. Måske endda en del år senere. En ældre, modnede Paul, der er blevet mere selvrandsagende. Men måske (?) er det også en selvbeskyttende Paul, der for alt i verden ikke vil såres igen.\nJeg har lyst til at tilføje, at jeg tror, det må være svært for de forfattere, der benytter en fast figur, som forbliver mere eller mindre uforandret gennem en lang række romaner og noveller, mens forfatteren selv har et liv udenfor fiktionen, og derved risikerer at komme på kollisionskurs med sin helt, således at det, han oprindelig følte solidaritet med, ender med at blive noget, han forholder sig ironisk til.\nJeg tror ikke, jeg kan skrive flere Paulhistorier. Jeg frygter, at den næste ville blive en Paulparodi.\nPaul undrede sig over sin egen blindhed. Han var ude og gå en lang tur, og havde lige købt sig en is, da alle brikkerne faldt på plads. Sådan set var der ikke noget nyt i det. Han havde vidst det hele tiden. Alligevel syntes det nu at ligge foran ham med en ny gennemsigtighed.\nDet eneste egentlige element af noget nyt var en kobling mellem Beatrice og hans forårssværmerier, en parallel han momentvis måske havde anet tidligere, men ikke erindrende at have gennemført konsekvent.\nHan havde altid været sig bevidst, at tabet af Beatrice havde været hans grundsår og relativt tidligt indset, hvor stor indflydelse det havde haft på mange senere relationer. Endnu mere selvfølgligt var det, at man søger det, man savner. Det er jo ganske, som at man ikke går ned for at købe smør, hvis ens køleskab allerede er propfyldt med smør. At en forelskelse er en projektion af et savn, vidste han alt om. Ingen overraskelser dér!\nMen han havde ikke tidligere regnet sine forårssværmerier med til denne kategori. De var ligesom noget andet. De var et harmløst krydderi på årstiden. Det hørte ligesom med, at man skulle gå og synes, en eller anden var sød. Ikke som noget, man forventede, der kom noget ud af, eller noget, man på nogen måde ville handle på. Det skulle bare være der. Det hørte til. Ligesom jordbær med fløde og “St. Thomas” med Sonny Rollins.\nHan havde altid ment, at det var noget ganske uskyldigt, som ingen med rimelighed kunne bebrejde ham. Hvad ondt kunne der være i at synes, en eller anden var sød? Når det nu bare var noget, han gik og syntes. Nød, når hun var i nærheden, uden at blive nærgående eller des lige.\nDeri lå de første sommerdages charme!\nAt det var på selvsamme tidspunkt, at hans kærlighedshistorie fra børnehaven havde udspillet sig, havde han aldrig spekuleret videre over. Det var heri den nye erkendelse lå. Det var også derved han havde bedraget sig selv.\nI årenes løb havde den tanke af og til strejfet ham, at det vist som oftest var en bestemt type. En muntert smilende blondine, der havde noget af den lethed, han savnede hos sig selv med sin evindelige tilbøjelighed til dystre grublerier. Ikke en overfladisk type. Men en type, der kunne være engageret på en livlig og glædesfyldt måde. Måske også gemytter, der var mere aktive i deres engagement end ham selv, der mestendels udlevede sit engagement i dybdeborende studier.\nNår Paul ikke tidligere havde opdaget mønstret, skyldtes det formodentlig, at det ikke altid var den rendyrkede arketype. Ikke altid pigede små nymfer. Heller ikke nødvendigvis yngre end han selv. Et år havde det været en væsentligt ældre kvinde. Hun havde haft den til sin alder svarende koneagtige facon, og faldt således udenfor nymfekategorien. Men mønstret havde alligevel været der. Han havde på den tid været bange for en dag at ende som en bitter, gammel mand. Så naturligvis havde han givet sig til at sværme for et stykke ungdommeligt alderdom.\nHun havde haft et mildt og venligt ansigt, der selv i sit mest neutrale udtryk antydede et lille smil. Paul havde truffet hende et par gange, hvor hun havde forekommet ham sympatisk. Så en aften i et større selskab, hvor talen var faldet på en bestemt melodi, havde hun fortalt, at der fandtes en dans til, hvorefter hun var trådt ud på gulvet. Hun havde smidt skoene og haft bare tæer. Der stod hun så - smilende og barfodet - mens hun viste trinene. Det havde blæst Paul helt bagover, og hun var blevet det forårs betagelse.\nSådan kunne der være varianter fra år til år. Det faldt jo altsammen naturligt tilbage på, hvad der på det pågældende tidspunkt havde været det mest fremtrædende savn i hans sind, hvad han mest havde følt, han selv manglede. Eller måske hvor han mest havde brug for at blive udfordret. Det kunne han udmærket se nu. Men i årevis havde han bedraget sig selv.\nDet havde krævet det ultra-arketypiske at få brikkerne til at falde på plads. Men det var netop, hvad der var sket dette forår. Dermed var alt også blevet fuldstændig klart og tydeligt. Årets forårssværmeri havde været en ren Beatrice-klon. En lys og livsbekræftende elverpige, der besad netop den lethed, han så gerne ville have del i.\nHun var aktivt engageret i en mængde ting, og syntes at være i besiddelse af utrættelig energi. Paul kunne godt have brugt noget af det drive til at få gjort alvor af sin forårsrengøring, eller i det hele taget få omsat et eller andet til handling.\nHun havde noget tidløst over sig. Var umulig at aldersbestemme. Ungdom og modenhed, legende barnlighed og urgammel visdom var harmonisk forenet i denne gode fe. Ind imellem havde han tænkt lidt over, hvor gammel hun monstro kunne være. Ikke som egentlige overvejeler. Bare strejftanker i forbifarten. Hun var vist ganske ung. En nyudspringen forårspige!\nModsætningernes fuldendte forsoning viste sig allerede i hendes dejlige smil. Hun manglede en tand. Midt i en ellers fejlfri og kridhvid perlerække var der et sort hul. Paul fandt det umådelig charmerende. Det forstærkede endvidere ligheden med en tegnefilmsfigur. Netop en tegnefilmsfigur. Det er jo dét! En skuespillerinde kan forblive ung og smuk indenfor en given films rammer. Men ude i virkeligheden bliver hun ældre, og det hænder, at man chokeres over forskellen, hvis man ser en anden film med hende, der er lavet langt senere. Kun tegnefilmsfigurer forbliver evigt uforanderlige.\nUden at komme med et konkret gæt på en alder, havde hendes ungdom været en del af hans afparering. I hvert fald i begyndelsen. De første gange hendes charmerende væsen gjorde indtryk på ham. Hun er alt for ung, havde han sagt til sig selv. Jeg skal ikke på barnerov og have folk til at gå og hviske om, at “dér går den gamle gris med sit kuvøseguf!”\nDet havde i den spæde begyndelse været tilstrækkelig anti-virus-program for den indre computer. Men så var tingene skredet videre til de næste faser, hvor de havde haft en smule mere berøring med hinanden, og hun havde været så ufattelig sød. Hvem kunne så vide, om ikke den purunge pige kunne se et eller andet charmerende ved sådan en sær, gammel knark?\nI hvert fald var hun en ren inkarnation af foråret. Udstrålede en uspoleret sødme, snarere end erotiske signaler. Smilede meget, og syntes at have en muntert-humoristisk tilgang til de fleste ting. Hendes former var mere androgyne end feminine. Skulle Paul have på set på hende, som en mand, der vurderer en kvinde, ville han nok have syntes, at hun var for mager. Med sine lange, tynde ben lignede hun mere en opløben teenager af uspecificeret køn end en fuldgyldig kvinde. Men netop dette passede perfekt til en æterisk elverpige.\nLige omkring kulminationspunktet for Pauls forårsbetagelse havde hun et par gange været behjælpelig med at skaffe ting til veje, han manglede. “Far skal have sin pistol!” Hvordan havde han båret sig ad med at overse parallellen?\nMen det havde skjult sig i det hverdagsagtige. I et af tilfældene havde det handlet om, at Paul ytrede sin kaffetørst, hvorefter hun på sin yndefuldt-elveragtige måde i en håndevending havde fremtryllet en kop kaffe. Paul havde bare tænkt, at hun var sød. Ikke andet!\nHan viklede sig ind i sit sværmeri og blev blind for alt, der kunne afsløre sagens rette sammenhæng. Forløbet måtte igennem et par yderligre faser, før brikerne faldt på plads.\nDa han en dag så et glimt af hende på afstand, var han, før han vidste af det, på vej hen for lige at få lokket et hej og et smil ud af hende. Han standsede sig selv midt i et skridt. Hold nu op mand, irettesatte Paul sig selv. Det der er altså for teenageagtigt. Jeg er da vel for pokker ikke ved at gå hen og blive rigtig forelsket? Nu må jeg styre mig, inden det her løber løbsk, og jeg gør mig selv til grin.\nDet var jo netop en ufravigelig regel for en forårsbetagelse, at der ikke måtte handles på den. Det skulle bare være sjovt og rart, når de var i selskab med hinanden. Men ikke alt det her forcerede noget.\nPaul var jo i virkeligheden slet ikke interesseret i, at der skulle ske noget mere. Det ville ødelægge det hele. Når han ind imellem i sine tanker nåede til et punkt, hvor han forestillede sig, at de sad ved siden af hinanden, og enten var blevet kærester eller var tæt på at blive det, måtte han uværgeligt spørge sig selv: Hvad i al verden skal jeg med det?\nPauls tilværelse var slet ikke indrettet på den slags. Han ønskede det ikke. Var i det store hele tilfreds med sit liv. Selvfølgelig var der ting, han kunne ønske anderledes. Men det meste var ting, som det stod til ham selv at ændre på, og mest et spørgsmål om at tage sig sammen. F. eks. holde sit hjem lidt pænere.\nHvad partner angik, kunne han ind imellem savne at have en historie sammen med et andet menneske, og så dét, at der var en, man ligesom var forenet med i absolut alliance. Det kunne også være i forhold til, hvis noget brændte på. Venner var gode at have. Men det skete, at de ikke havde tid. Men tid er også et prioriteringsspørgsmål. I det mindste i nogle tilfælde betød “ikke tid”, at de prioriterede noget andet. At være to, der var hinandens førsteprioritet, kunne være rart. Men det var uforeneligt med andre dele af hans livsstilsvalg. Det vidste han udmærket.\nHan kunne godt lide smukke kærlighedshistorier og havde aldrig helt opgivet ungdommens ridderromaner. Men kunne ikke længere se sig selv deri, ligesom han måtte erkende, at det var i bredere, mere almenmenneskelige sociale sammenhænge, at han havde oplevet mest meningsfylde og samhørighed. Det andet gik bare ikke.\nDertil havde han jo et problem med sin krop, som under alle omstændigheder ville ødelægge og forgifte det hele. Uanset hvem han fandt sammen med. Med mindre de kunne enes om en rent platonisk forbindelse, ville det gå gruelig galt. Det vidste han jo af smertelig erfaring.\nNej. Netop sådan her. Bare gå og kigge lidt mildt til hinanden. Et smil, et hej og ind imellem et forsigtigt underspillet kompliment. Det var sødmefyldt. Det var forår!\nDet afgørende den dag var, at han ikke skulle den vej. Netop derfor ville det have været et kunstigt fremkaldt møde. Fjollet og teenageagtigt. Men impulsen til at gøre det havde været der. Det tænkte han en del over de næste dage.\nMen sideløbende med bekymrede overvejelser var der flere umodne impulser. Således googlede han en dag hendes navn. Der dukkede en artikel op fra et blad. Paul fik bekræftet, at hun var et engageret menneske med holdninger, som hun omsatte i aktiv handling. Det var dét, artiklen handlede om.\nDer var imidlertid også et par mere personlige oplysninger. Dermed kom også slaget i form af hendes civilstatus: gift, børn og hele baduljen.\nPaul var blevet ked af det, og havde derefter undret sig over sin egen reaktion. Hvad var han dog for et underligt selvmodsigende menneske? Hvorfor denne inkonsekvens? I forhold til et forårssværmeri, som han ikke ønskede skulle være mere, hvad forskel gjorde det så?\nMen det gjorde en forskel!\nAf en eller anden grund gjorde det ham skuffet og nedtrykt. Også selvom han slet ikke havde forestillet sig, at der skulle ske noget, eller at han på nogen måde ville handle på den her lille betagelse. Men muligheden skulle ligesom være der rent hypotetisk. Der skulle være den her "kunne" åbenhed.\nEr det ikke noget sært noget? Spurgte Paul sig selv. Hvorfor sidder jeg her og er ked af det. Hvad er der overhovedet at være ked af? Måske er det bare den selvbekræftelse, der ville ligge i den blotte mulighed for, at hun også kunne gå og være lidt glad for mig. At det ikke har den mindste sandsynlighed på sig, betyder, at jeg på en eller anden bagvendt måde føler mig kasseret. Men det bliver det vel i grunden ikke mindre selvmodsigende af!\nHvad var det for en tåbelig inkonsekvens? Han havde ikke håbet på noget. Det havde han da ikke. Eller havde han?\nHavde han været mere forelsket, end han selv var klar over?\nEller var det bare det med drømmen? Inde i ens hoved har drømme en slags realitet. Det var vel dét, konkluderede Paul. Han havde skabt en “realitet”, hvor de gik og kiggede lidt mildt til hinanden. Men sådan havde det altså ikke været.\nVar han skuffet over, at hun eksisterede et sted udenfor hans fantasiverden, hvor hun længe havde udfoldet et selvstændigt liv, og således ikke var blevet til i det øjeblik, han så hende første gang?\nArtiklen afslørede tillige hendes alder. En hel del ældre, end Paul havde tippet hende til. Hun var i virkeligheden kun nogle få år yngre end ham selv. Hvis det endelig havde været, ville det intet have haft at sige. Havde de mødt hinanden 20 år tidligere, ville det måske have været et uoverstigeligt generationsskel. Men ikke i deres nuværende alder.\nDet gjorde på sin vis blot det hele endnu mere deprimerende. Nogle år tidligere, havde der været en, hvor Paul havde en stærk mistanke om, at hun gik og kiggede lidt efter ham. Det var imidlertid en kvinde, han fandt ganske forfærdelig. Det var vel sådan, det var: enten var de afsatte, eller også var de fuldstændig håbløse.\nDet handlede ikke om, hvad han ville eller ikke. Det var bare en deprimerende tanke.\nDen var heller ikke særlig rar for selvfølelsen. For hvad sagde det om ham i egenskab af ikke-afsat?\nAtter en selvmodsigelse. Han havde jo selv fravalgt det. Dersom nogen herefter ville hævde, at det bare var at gøre en dyd af nødvendighed, var han sig da i det mindste pinligt bevidst, hvorfor han hørte hjemme i kategorien “håbløst tilfælde”.\nOven i alt det øvrige følte Paul sig på en eller anden måde også skyldig. Han ville aldrig have kunnet forklare hvorfor. Heller ikke overfor sig selv. Det var ikke sådan noget med “Du må ikke begære din næstes hustru!” Det var af en langt mere diffus karakter.\nHan prøvede at fastholde overfor sig selv, at det her bare var dette forårs lille drøm, at der intet var sket og at ingen kunne laste ham for noget som helst. Men det var som om, det her alligevel ikke var så harmløst og uangribeligt, som han hidtil havde gået og troet. Havde det været det, ville han ikke være blevet ked af det. Sorgen var et indicium på skyld!\nHan havde så nogenlunde fået bearbejdet tingene, da de så hinanden et par dage senere. Skønt han straks genkendte hende, var forandringen total - elverpigen var væk, og han så i stedet en menneskelig kvinde.\nLidt senere, var der noget, de lige skulle konferere om. Mens de talte, undrede han sig over den fuldstændige forvandling. I hendes ansigt så han spor af levet liv. En kvinde med livserfaring. Så afgjort attraktiv, charmerende og velholdt. Men ikke desto mindre en kvinde, der havde oplevet noget, haft glæder og sorger, succeser og fiaskoer - kort sagt fundet sin ujævne vej gennem tilværelsen ligesom enhver anden.\nI de efterfølgende dage tænkte Paul videre over det. Han havde tidligere oplevet glidende skift, eller at en given person havde sagt eller gjort noget, der markant ændrede hans syn på vedkommende. Men det her som-at-trykke-på-en-knap-skift, og uden at hun havde gjort noget som helst, der kunne dadles. Det mindedes han ikke at have oplevet før. Men det viste jo bare, hvor meget han havde været viklet ind i sine opdigtede “realiteter”.\nVidere funderede han over det med, at man søger efter det, man savner. Det gjaldt naturligvis også i denne historie. Det er til enhver tid dét, der opleves som den mest presserende mangel, man søger at udfylde. Det havde han vidst i årevis. Men at tanken dukkede op nu, hjalp ham til at sætte tingene i perspektiv. Også i forhold til en mere overordnet betragtning om forårssværmerier. Man udfyldte dét, der manglede for, at det kunne blive rigtig forår.\nDet var dét, han havde gjort år efter år. Så kunne det et år være en, der dansede på bare fødder og et andet en, der med smil på læben omsatte stærke holdninger i handling. Det var altsammen projektioner af savn. Men denne gang havde han været tæt på at brænde fingrene. Eller også var der bare nogle kendsgerninger, som var trængt forstyrrende ind i hans drøm.\nHan havde gennemtænkt tingene og set dem åbent i øjnene. Men det var først nu, mens han spadserede henad gaden og spiste sin is, at Beatrice-forbindelsen stod lysende klart for ham. Han havde gået og nydt solskinnet, og var kommet til at tænke på, da solen skinnede over barndommens børnehave, mens han legede med Beatrice.\n“Far skal have sin pistol!” Altså: giv ham, hvad han har brug for. Det var jo sådan, det var. Beatrice havde altid vidst, hvornår de skulle gå ind og tegne, og hvornår de skulle gå ud til gyngerne. Det var dengang. Nu havde han mere brug for at få udfordret sin grublende passivitet og at få gjort rent i sin lejlighed. Men det var altsammen helt i orden.\nSkyldfølelsen fortonede sig!\nFaktisk var han i godt humør. Forsommeren, gåturen, isen … Det hele var dejligt!\nDa kom erkendelsen. Han så Beatrice spejlet i alle sine forårsbetagelser og med særlig tydelighed i den sidste. Også den selvmodsigende sorg gav nu mening. Det var naturligvis en genkaldelse af døren. Det var den og følelserne fra dengang, der havde gjort ham ked af det!\nMen det betød ikke længere noget!\nDet var en vidunderlig dag med dybblå himmel og en sol, der lunede uden at stege. Paul tog en bid af sin is og så sig omkring. Han kunne lide alt, hvad han så!\nJeg har jo selv forårsglæden i mig, tænke han. Sommetider har jeg bare brug for lidt hjælp til at lokke den frem. Det er vel ikke så slemt. Der er mennesker, som hele deres liv jagter efter deres egne projektioner. Jeg tager bare en lille omvej omkring en katalysator, en uskyldig stimulans, der hjælper mig til at finde det frem, jeg har i mig. Det har ganske vist taget mig lang tid at indse, at der har været tale om projektioner. Men det lykkedes da omsider!\nPaul tænkte videre over, at det var heldigt, han ikke på den ene eller anden måde var kommet galt afsted. Han havde i tide forstået sagens rette sammenhæng. I børnehaven var det som regel Beatrice, der havde reddet ham ud af problemer. Men denne gang havde han klaret det selv. Ikke fået noget i klemme nogen steder, men tvært om vundet en ny erkendelse.\nPaul åndelede lettet op og smilede!\nNu skulle han bare have gjort rent derhjemme!\nDet kunne være sjovt, hvis “Falmet forår” fandt sted i 50 året for Beatrice og 25 året for Ida.\nDette lader sig rent faktisk gøre i forhold til tidsskemaet fra “Hændelsen”:\n1971-72: Paul 4-5 år, Beatrice\n1996-97: Paul 29-30 år, Ida\n2021-22: Paul 54-55 år, falmet forår\nDet er heller ikke uforeneligt med den afsluttende erkendelse i “Hændelsen” (epilogen).\nDer er jo ikke tale om en så endegyldig erkendelse, at den er livsvarig, og så skulle Paul aldrig siden opleve svære stunder.\nSelvfølgelig kommer der svære stunder. Det hører livet til. Og selvfølgelig er Paul mærket af sine barndomstraumer. Fra tid til anden vil der være perioder, hvor de atter dukker op.\nDermed også en diffus følelse af skyld og tanker om, at hvis noget er svært, må det være fordi, han har gjort noget forkert.\nMen man sporer en udvikling netop deri, at Paul kan slippe skyldfølelsen frem for at praktisere selvafstraffelse!\nDet gode liv - eller i det mindste det bedst mulige Paul kan opnå - må nødvendigvis være alene. Det har Paul formodentlig længe været klar over. Alligevel har han næppe kunne slippe bare et lille bitte håb om, at det umulige kunne blive muligt. At omsider give slip på den sidste rest af håb gør ondt. Men det er netop vejen til noget langt større: alle de gode muligheder, der ligger indenfor det realiserbares rammer!\nNetop DERFOR kan Paul slippe skyldfølelsen og begynde at skabe den bedst mulige tilværelse for sig selv.\nEn forbigående sorg er for så vidt også helt fint!\nDet må kunne tolkes som et sundhedstegn, at Paul bliver ked af det. For i modsætning til den perverse strategi er sorg at regne for en naturlig reaktion!\nDet forekommer paradoksalt at hævde, man skal være glad for at blive ked af det. Men hvis alternativet er noget sygt og afvigende ….\nDen perverse strategi løser intet og fører ingen steder hen. Af sorgen kan der derimod opstå en stille glæde. Da de færdes i de samme kredse, forekommer der formodentlig et næste møde. Da det nu er ved sommertide, sidder hun måske udendørs. Måske har hun fået en del kulør, og Paul bemærker dette. Måske vil han endog synes, at hun atter har genvundet noget af det, der først betog ham. Hun vil smile og sige hej, ligesom han selv vil gøre. Han vil vide, at dette er det eneste, der bliver. Men ikke med skuffelse. Han vil nyde hendes hej og hendes smil. Måske vil han dagdrømme en smule. Men han vil ikke et øjeblik være i tvivl om, at det netop ER drømme. Det vil imidlertid ikke forbitre ham. Faktisk har han opnået netop dét, han oprindelig stræbte efter: et uskyldigt sværmeri, der ikke forvolder nogen skade, hverken på ham selv eller andre.\nFor få dage siden ville jeg have forsværget, at jeg skulle sætte mig til at skrive endnu en Paulhistorie.\nTjah, jeg blev revet med af tanken om en Paul, der har indset umuligheden, men alligevel drømmer videre.\nPaul kiggede efter hende, da hun gik videre. Hun var iført et par lyse bukser, hvor der var nogle små, kulørte figurer på. Han kunne ikke helt se, hvad de forestillede. Men det var spøjst. Flot og festligt. Men også lidt barnligt, eller som en dag- og udevariant af et stykke nattøj. Sådan klædte hun sig ind imellem lidt pudsigt. Altid pænt og smagfuldt. Men tillige med et stænk af skælmeri, så det undertiden fremfor påklædning var lige på grænsen til at blive udklædning. En forlængelse af hendes smil og humor.\nVejret havde været noget omskifteligt den dag. Men lige nu skinnede solen. Der var ikke andre folk at se, mens hun gik henover et åbent område. Hendes spinkle, men veldrejede skikkelse tonede bort i det fjerne. Lidt alene og ubeskyttet, og dog med en frejdigt uforfærdet sikkerhed. Sårbar og usårlig på samme tid.\nTanken tog på rejse langt bort. Paul forestillede sig, at der blev holdt en eller anden fest for hende, og at han skulle holde en tale. Han var ikke sit vanlige generte og usikre jeg. Han havde fuldstændig styr på det. Han foldede sig ud, jonglerede med ordene, gav hende sin hyldest og udtrykte næsten sine hemmelige følelser. Men med en humoristisk drejning, der satte det hele i et andet lys. De rigtige ord kom. Han havde selskabet i sin hule hånd. Han foldede sig ud med en charme og karisma, der kunne få George Clooney til at virke glansløs.\n“Vores gode, evigtsmilende fe får alle drenge- og mandehjerter til at banke. Men spar jer drenge, hun er gift og har to børn. Men hun er da også så uendelig meget mere end blot en fryd for øjet. Alle har vi erfaret, at hun er en ildsjæl, med et dybt engagement og en utrættelig energi. Hun er her og der og allevegne. Med i alt, der foregår. “\nPaul fortsatte længe sin tænkte tale. Rettede lidt hist og her. Byttede om på rækkefølgen af et par punkter. Den skulle jo være elegant. Lige den helt rigtige drejning. Men omsider stillede han sig tilfreds med resultatet. Han havde nu en færdig tale i hovedet, klar til brug. Nu manglede der så bare lige en passende anledning.\nEfter løsningen af de retoriske vanskeligheder, så han atter sig selv som en blændende Cary Grant agtig skikkelse holde sin tale, og runde af med opfordring til skål og hurra-råb.\nHyldesten havde lydt. Hun rejste sig og smilede med sit dejlige smil. “Tak, søde Paul. Det var næsten for meget. Men åbenbart er du ikke helt opdateret. Jeg blev altså skilt for et års tid siden.”\n“Ups!” Svarede Paul.\n“Så er der måske en chance alligevel,” lød det fra en af de tilstedeværende. Paul gjorde sig ikke ulejlighed med at lægge replikken i munden på en bestemt person. Det var ligegyldigt.\n“Yes!” Svarede drømmens selvsikre Paul, der hverken kendte til handlingslammelse, tøven, rødmen, stammen eller lignende symptomer. Med et snuptag greb han hende i sine arme og leverede et perfekt Hollywoodkys. Mens forsamlingen hujede, var samtlige tilstedeværende overbeviste om, at de havde hørt violinorkestret spille op et sted i det fjerne.\nMen det nytter jo ikke noget, indvendte en mere nøgtern stemme indeni Paul. Det ville aldrig gå. Jeg kan jo ikke byde nogen de betingelser. Det ville være ganske urimeligt.\nMen hvad nu, hvis hun var parat til at gå ind på det?\nI det mindste måtte jeg lægge kortene på bordet. Allesammen! - Ellers ville det være at lokke hende i en fælde under falske forudsætninger.\nMen hvordan skulle jeg kunne fortælle hende det hele? Hvor jeg end tog fat fra, ville hun løbe skrigende bort, før jeg var kommet rigtigt igang.\nHvorfor udsætte mig for den ydmygelse at komme med alle disse betroelser, når dette netop ville være ensbetydende med, at der ikke kom noget ud af det?\nEt nyt scenarium begyndte at tone frem. De sad ved siden af hinanden. Han holdt hendes hånd. De kiggede hinanden dybt i øjnene.\n“Jeg synes, du er fuldstændig fantastisk,” sagde Paul. “Netop derfor er det så frygtelig smertefuldt at måtte fortælle dig, at det her aldrig vil gå. Der er ting, du ikke ved om mig. Jeg tror, du meget hurtigt ville begynde at synes, at jeg er et forfærdeligt menneske. Eller også bare dødkedelig. Jeg har ikke dit drive. Jeg er sådan en, der bare tusser rundt. Får ikke udrettet særlig meget.”\n“Måske kunne jeg have godt af den kontrast,” svarede hun.\n“Jamen du vil jo ting,” svarede Paul. “Hvis du f. eks. syntes, det kunne være en god idé med en rejse, ville jeg sikkert bare blive gnaven og vrangvillig. Jeg kan bedst lide at være hjemme. Læse en bog og høre en plade. Jeg er slet ikke god til at have et andet menneske helt tæt på. I hvert fald ikke hele tiden. Ind imellem ville jeg have brug for at trække mig tilbage. Lige meget hvor dejlig, jeg synes, du er, og lige meget hvor vild, jeg er med dig. Det har ikke noget med det at gøre. Jeg har bare brug for pauser.”\n“Vi er jo også først lige fundet sammen. Jeg havde altså ikke tænkt mig, at vi indledte vores forhold med at flytte sammen.”\n“Nej, men der er også så mange andre ting.”\n“Jeg er i det hele taget en værre nørdet enspænder. Jeg er ikke god til det med forhold. Det ville være urimeligt at forlange, at du skulle indrette dig under alle mine sære ideer.”\n“Jamen der er så meget.”\n“Hvad for eksempel?”\n“Jeg har det også lidt svært med det seksuelle. Det har aldrig rigtig fungeret for mig. Jeg kan udmærket forstå, hvis du siger, at nu er det altså et år siden, at du blev skilt, så du er ved at være godt sulten. Men sådan er tingene bare ikke for mig. Jeg ville have brug for, at vi gik meget langsomt frem. Igen: jeg kan godt forstå, hvis du siger, at det der med frygtsomme sværmerier, hvor man tøver med at tage det næste skridt, var noget, du gjorde i gymnasiet, og nu synes, at du er blevet for gammel til den slags. Vi må jo være ærlige overfor hinanden. Jeg mener bare, at så går det jo ikke. Ikke hvis vi vil så forskellige ting.”\n“Jeg har jo slet ikke sagt noget af alt det. Måske synes jeg slet ikke, at det er noget problem.”\n“Nej. Men der er så meget andet.”\n“Det bliver du ved med at sige.”\n“Jamen det er der også. Det er altså noget længere end et år siden for mit vedkommende. Jeg tør slet ikke fortælle dig hvor længe.”\n“Det var noget.”\n“Har jeg skræmt dig væk, nu?”\n“Nej. Men jeg er da lidt nysgerrig efter at vide hvorfor. Hvordan det kan være.”\n“Der sker noget med en, når der går så mange år. Det bliver så fremmed. Som om det er noget, der sker for nogle andre. Noget andre gør. Nærmest at det er en anden slags mennesker. De tilhører en verden, hvor der sker den slags. Man tilhører en anden, hvor det ligger helt udenfor.”\n“Det kan jeg godt forstå. Men hvorfor har det været sådan?”\n“Tildels har det været et valg. I hvert fald i perioder. Der har været lange stræk, hvor jeg tænkte, at det gad jeg simpelthen ikke brug tid og kræfter på. Ind imellem har der så været andre perioder. Men med få undtagelser har jeg ikke gjort noget for at ændre på situationen. De få gange, hvor jeg aktivt har gjort en indsats, har det vist været ret valent og halvhjertet. Der har så også ind imellem været nogen, jeg havde lidt et godt øje til. Men de har så ikke været interesserede. Det kan jo så let virke som en bekræftelse på, at den slags ikke er beregnet for mit liv, men tilhører en anden slags menneskers verden.”\n“Hvorfor skulle det gøre det?”\n“Fordi jeg er fuldstændig umulig at leve sammen med.”\n“Det er det vel ikke dig, der skal afgøre.”\n“Prøv at spørge min eks. Hun ville formodentlig sige, at jeg nær havde ødelagt hendes liv, ja - måske endog hævde, at jeg har.”\n“Synes du selv det?”\n“Det ved jeg ikke. Mest synes jeg nok, at alle mine forhold er blevet mest præget af, at vi forsøgte at rede en masse problemer ud, og at det var utrolig trættende og opslidende. Det er nok noget af dét, jeg så godt kan lide ved dig. At du er så lys og munter. Jeg savner en, jeg kan grine sammen med.”\n“Det er der vel ikke noget galt i.”\n“Nej. Men jeg er bange for at komme til at slukke dit lys, forgifte din munterhed. Det er også derfor, jeg ikke tror, det går. Jeg ønsker ikke at gøre nogen ondt. Især ikke nogen, jeg er rigtig, rigtig glad for. Men det er sådan, det går. Det gør det altid.”\n“Ved du, at det er sjældent, man får mere end 15 års fængsel, selv for de groveste forbrydelser? Men nu har du rendt rundt og straffet dig selv i 25 år. Hvad har du gjort hende, der var så forfærdeligt, at du fortjener det?”\n“Jeg ved ikke, om det er det, jeg har gjort. Jeg ville hende ikke noget ondt. Det gik bare galt. Jeg er en klovn til den slags. I grunden var vi vel også to om at det gik galt.”\n“Hvad gjorde hun?”\n“Det var nogle gang svært at komme igennem med, hvis der var noget, hvor jeg havde det svært eller var ked af. Hun opfattede det som bebrejdelser. Så sad hun der og sagde, at nu følte hun sig utilstrækkelig. Så måtte jeg jo sige, at nej lille skat, sådan var det ikke ment, og så endte det som regel med at det var mig, der måtte trøste og støtte hende, selvom det egentlig var mig, der havde brug for det. Havde jeg så bare kunne køre den linje konsekvent, så havde jeg jo nærmest været en superkæreste. Men det kom jo bare ud på andre måder. Dumme måder.”\n“Slog du hende?”\n“Nej, da. Aldrig!”\n“Hvad gjorde du så?”\n“Bare dumme ting.”\n“Det kunne være så meget. Jeg kan huske engang, vi var gået ned på en gril og købt noget mad. Så havde de kommet en forkert dressing i min burger. Jeg blev så skuffet og ked af det, at jeg kylede den i skraldespanden. Jeg smider ellers aldrig mad ud. Du ville kunne gennemgå mit affald med en lup uden at finde madaffald. Jeg spiser altid op. Kan jeg ikke, så spiser jeg det senere. Det ligger mig så fjernt. Men idag kan jeg se, at det var alle de ophobede frustrationer. Dengang i selve situationen, tror jeg, at jeg selv troede på, at det handlede om den burger. Men det var nok mere en markering overfor hende eller et forsøg på at råbe hende op, eller hvad det nu var. Jeg følte hele tiden, at der var en del af mig selv, jeg ikke kunne få med ind i forholder. Måtte holde udenfor. Engang blev jeg så sur over, at hun ikke brød sig om en af mine yndlingspianosoloer, at jeg ikke ville sove ved siden af hende.”\nHun fnisede. “Ja, undskyld. Men det er altså lidt morsomt.”\n“Det kan jeg godt se idag. Men det var det jo ikke dengang, da jeg stod midt i det. Det var jo heller ikke bare dengang. Sådan kan jeg være, eller i hvert fald blive i nogen situationer. Det kan jeg jo ikke byde nogen. Jeg kan godt forstå, at hun endte med at løbe skrigende bort. Dengang var det svært at forstå. Det virkede så pludseligt. Den ene dag var jeg søde, og den næste var jeg et uhyre. Men den nye opfattelse var tydeligvis endegyldig og uforanderlig.”\n“Hvad mener du? At hun ikke kom tilbage?”\n“Ikke bare det. Vi havde stadig lidt kontakt med hinanden sådan ca. det første årstid efter. I sit sidste brev skrev hun, at hun havde dybe ar efter vores forhold. Så gik der en del år. Alt det med Facebook bragede igennem. Jeg fandt på et tidspunkt hendes profil og sendte en venneanmodning. Jeg tænkte, at nu var der gået de år. Nu var vi vel kommet over, hvad der måtte var at komme over. At det kunne være sjovt at høre, hvordan hendes liv havde formet sig og al den slags. Hun accepterede den ikke. Så nej - jeg var ikke en, det kunne være sjovt at sige hej til igen og høre om, hvad der var sket i de forløbne år. Jeg var ham, der havde ødelagt hendes liv. Det var et tavst, men meget sigende svar.”\n“Måske bruger hun bare ikke Facebook særlig meget. Havde hun mange venner på sin profil?”\n“Nej, kun ret få. Jeg kan ikke huske hvor mange. Men det var et ret begrænset antal. Jeg har selvfølgelig også tænkt på, at hun måske ikke er den store Facebook-bruger. Men det kommer jo sådan set slet ikke sagen ved. Idag kan jeg jo godt forstå, at hun rendte sin vej. Hun havde afgjort også fortjent bedre.”\nHun kiggede på ham med et drillende glimt i øjet. “Måske er det dig, der har fortjent bedre?”\nÅrh, hold op mand, blandede den nøgterne stemme sig atter i snakken. Tror du virkelig, hun ville sige sådan? Tror du virkelig, nogen som helst ville sige sådan? Tror du ikke, hun havde hørt tilstrækkeligt? Det er jo allerede fuldstændig urealistisk, at i skulle nå dertil, hvor i sad og havde den snak. Hun ville være væk længe før. Men selvom så var, hvor meget tror du så - helt ærligt! - du kunne sige, før hun ville stå rædselsslagen og vifte med kors og hvidløg?\nSådan var det. Selvom hun virkelig skulle være blevet skilt, ville helt almindelig sund fornuft og naturlig kvalitetssans få hende til at kigge alle andre steder efter en ny kæreste. Hvis hun overhovedet ønskede en sådan. Det var jo heller ikke til at vide. Det kunne jo have været en smertefuld skilsmisse, og … STOP! - Det her var jo betragtninger på en falsk forudsætning. Der var ingen skilsmisse. Den ydre forhindring var gældende, og det var således overflødigt at pille rundt i alle de andre.\nHan kiggede udover det åbne område. Det var tomt. Han håbede lidt at den yndefulde lille skikkelse i de sjove bukser atter skulle vise sig. Men det gjorde den ikke.\nDer bliver jo andre dage, tænkte Paul. Vi kommer jo i hvert fald til at se hinanden. Der bliver flere hej og smil. Måske også mere. Ja - jeg mener ikke sådan noget. Men bare sådan almindelige ting. Noget vi hjælpes ad med eller den slags. Det er jo sket før. Det kan vel ske igen. Hvis jeg nu rent tilfældigt var i nærheden, og hun skulle ordne et eller andet, og havde brug for hjælp. Skulle skifte en pære i en lampe, der sad højt oppe. Spurgte mig, om jeg ville, hvis hun holdt stien. Det er vel ikke en umulighed.\nJeg står oppe på stien. Bliver svimmel, får et ildebefindende og dratter ned. Besvimet. Da jeg kommer til mig selv, ser jeg ind i to skønne blå øjne, der kigger på mig med kærlig bekymring.\n“Paul! Kære, kære Paul. Hvordan går det? Har du det bedre nu?”\n“Det var vist ikke noget særligt. Jeg ved ikke. "Pludselig blev jeg bare svimmel.”\nDer var stadig kærlig bekymring i hendes fortryllende øjne. Blikket gjorde ham usigelig godt. Alt blev helt stille et øjeblik. Ingen af dem vidste, hvordan det gik til, at deres læber mødtes. Forsigtigt, blidt, prøvende. Men dog mødtes. De blev begge en smule undseelige. Den fortsatte stilhed begyndte at blive trykkende.\n“Du er sådan en rar mand,” sagde hun omsider. Næsten uhørligt. Det gav ham mod. “Og du er simpelthen så dejlig!”\nDe blev endnu mere stille og undseelige. Hun kiggede væk. Rejste sig så. Paul fulgte efter. Tavse forlod de rummet. En anden kom til at skifte den pære. Men et par dage senere kom hun hen til ham. “Vi må tale sammen.”\nJa - og hvad så? Tog den nøgterne stemme atter fat. Skal du nu til at begynde forfra på det tåbelige skriftemål? Udbrede dig i lange tirader med alle detaljer om noget, der kan siges så kort, som at du er komplet uegnet som kæresteemne. Fint! Bare fortæl hende, at du har været alene i 25 år. Det burde være tilstrækkeligt til at spare dig for yderligere udlevering og ydmygelse.\nMåske kan det siges på en anden måde?\nDe taler om deres følelser og deres usikkerhed. Ved ikke rigtig, hvor det her kan føre hen.\n“Jeg er bange for, at jeg vist er temmelig tung at danse med,” indrømmer Paul. “Jeg har mine særheder og knap så tiltalende sider.”\n“Det har vel alle,” svarer hun. “Jeg er lidt bange for, at du ser mig som sådan en evigglad solskinspige. Men jeg kan altså også være sur og besværlig.”\n“Det tog jeg gerne med. Der er langt mere alvorlige ting med mig. Ting, jeg simpelthen ikke kan byde dig. Det skal du ikke udsættes for.”\n“Er det ikke noget, jeg må afgøre?”\nHere we go again! Snerrede den nøgterne stemme. Du kan omformulere det 30 tusind gange. Det ændrer ikke på kendsgerningerne.\n“I can dream, can’t I?” citerede Paul den berømte sangtitel. Den nøgterne stemme sendte ham et misbilligende blik. Men det valgte Paul at ignorere.\nSådan set (en kommentar)\nDer er måske dem, der vil synes, at Paul ikke er nået et eneste skridt videre. De overser i så fald, at han har overvundet den perverse strategi.\nI hvert fald delvis. Man aner nogle rester, ligesom man også tydeligt genkender hans hang til at omdigte og skulle afprøve mange varianter af et scenarium.\nMen scenarierne er ikke længere perverse. Jeg tror heller ikke, at der kører et perverst manuskript på sidelinjen, sådan som det tidligere ville have været tilfældet.\nDet er også betegnende, at Paul har suspenderet alfeskikkelsen og i sine drømme kalkulerer med, at hun er en kvinde af kød og blod. Herom erklærer han, at det kan han godt forstå, men at det altså bare ikke rigtig passer ind i hans liv. Det er måske også derfor, at hans dagdrømme mest handler om, hvordan han skal bære sig ad med at holde hende på sikker afstand.\nNogle vil i den forbindelse måske mene, at Paul pukker lidt vel rigeligt på at være ukvalificeret. Ser man nærmere til, har dette imidlertid ikke karakter af selvafstraffelse. Faktisk er der mange tegn på, at han gør en del for at beskytte sig selv imod de selvafstraffende tilbøjeligheder. Alene dét, at han har fået et langt mere nuanceret syn på Ida, og kan sige, at de var to om, at det gik galt, er betegnende.\nNej - når Paul forholder sig til spørgsmålet om at være ukvalificeret, er det ikke selvafstraffelse, men en ærlig erkendelse af, at det er dét, han er.\nHvad gør Paul så?\nVi ved som nævnt, at der tidligere ville køre noget perverst/selvafstraffende på sidelinjen. I den aktuelle situation gælder derimod, at Paul passer på sig selv, formodentlig befæster den tilværelse og de glæder, han har. Jeg tror, han finder en ordentlig stak bøger at fornøje sig med. Jeg tror, han forkæler sig selv med en masse hygge og velvære. Måske får han noget god mad. Hvis vejret er godt, går han sig sikkert også nogle lange ture. Men netop fordi han har alt dette sikkert etableret, er der plads til at smådrømme om det, han udmærket ved, ikke lader sig gøre. Det truer ikke hans tilværelse. Overhovedet ikke. Han bliver heller ikke fanget i det på en sådan måde, at tingene flyder sammen. Der er ganske enkelt plads til de små drømme, og de forvolder ingen skade.\nNetop derved er Paul ikke bare samme sted, som han hele tiden har været. Han er afgjort nået væsentligt videre!\nAt han til fulde også erkender værdien af det, han har, fremgår af, at han direkte indføjer det i sine drømme i form af at nævne sit behov for at trække sig lidt tilbage. Dette viser samtidig tilbage til hans idealbillede: Beatrice. Det svarer til situationen, hvor Beatrice kommer og vil lege, da Pauls mormor er på besøg, og at Beatrice så bare smiler og siger: “Så leger vi bare en anden dag.” Ingen surhed, ingen fornærmelse, ikke noget med at føle sig tilsidesat, men fuld forståelse for, at det altså bare ikke passede lige dén dag. Netop i kraft af denne forståelse lod det sig gøre uden skyldfølelse.\nNår Paul noget svævende henviser til "alle" senere forhold (der har formodentlig ikke været særlig mange. Et plausibelt bud kunne være tre-fire stykker) som opslidende forsøg på at løse problemer, der aldrig blev løst, kan man vist være ret sikker på, at Paul dér har været belastet med voldsom skyldfølelse, ikke blot følt, at han gjorde en masse galt, men oplevet genkaldelser af anbringelsens “jeg må ikke være mig”-tilstand.\nDen helt afgørende forandring i det foreliggende tilfælde er, at Paul nu giver sig selv lov at være den, han er!\nEfter på denne måde at have overrasket mig selv med endnu en Paulhistorie tør jeg ikke udelukke, at der kunne komme flere. For så vidt kunne det være interessant at se, hvad der videre vil ske. Ikke i ydre henseende. Her vil der selvsagt ikke ske noget som helst. De vil jævnligt støde på hinanden, smile og sige hej, og det er så det. Men hvor fører Pauls indre bevægelse hen?


EGYPTENS 10 PLAGER ESOTERISK BELYST af Erik Ansvang. Esoterisk egyptologi - Egyptens 10 plager er ikke udtryk for magi og magt over naturfænomener, men en beskrivelse af de prøver og lidelser, som mennesket må gennemgå i sjælens lange evolution. (Side 12 af 14)\nEGYPTENS 10 PLAGER ESOTERISK BELYST (12 af 14)\n"Men hvis du vægrer dig ved at lade mit folk rejse, se, da vil jeg i morgen sende græshopper over dine landemærker, og de skal skjule landets overflade, så man ikke kan se jorden, og opæde resten af det, som er blevet tilovers for eder efter haglen, og opæde alle eders træer …"\n"2. Mosebog", 10:4-5\nDen 8. plage kommer som en sky fra himlen i form af altædende græshopper med lange vinger. Græshopperne og sjælen er begge guddommelige skabninger, og de kommer begge fra himlen. Græshoppen har vinger, og derfor er den i stand til at bevæge sig frit i et element, der ligger over jorden. På samme måde er sjælen i stand til at bevæge sig frit på de indre højere planer.\nGræshoppen er udklækket af et æg, den forvandler sig til en larve, og den bliver til slut et vinget væsen. Sjælen inkarnerer også i et æg i livmoderen. Puppestadiet symboliserer personligheden, som sjælen er indespærret i, men til sidst frigøres sjælen fra indespærringen, og herefter kan den bevæge sig frit på de indre bevidsthedsplaner.\nGræshoppernes naturlige cyklus indebærer, at de i en periode er begrænset til at kravle rundt på jorden og leve af det, de kan finde her. Det samme gælder menneskets sjæl.\nStoffet er underlagt ånden\nNår bibelteksten oplyser, at …\n"… de skal skjule landets overflade, så man ikke kan se jorden …"\n− er det symbol på, at stoffets magt over ånden nu er reduceret til et minimum. De prøver, der er præsenteret i de syv tidligere plager, har nu bragt evolutionen til et punkt, hvor stoffet er underlagt ånden.\nDet siges også, at græshopperne ville …\n"… opæde resten af det, som er blevet tilovers for eder efter haglen …"\nHer indikeres det, at det handler om den sidste fase af en cyklus, hvor alt, som var ude af balance og ufuldstændigt, nu afbalanceres og harmoniseres. Alligevel beskrives det som en plage, for afbalanceringen udgør en proces, som skal gennemføres.\nGræshopperne benyttes som symbol, fordi målet for deres udviklingsproces symboliserer menneskets. Mennesket bliver også i stand til at løfte sig op over den fysiske tilværelse, og svæve i fuld balance på et højere niveau.


Maler i Vinten Horsens - Få 3 gratis og uforpligtende tilbud her!\nGodt malerfirma i Vinten Horsens\nHvis du har brug malerfirma i Vinten Horsens for at nyistandsætte dit hjem eller kun at male nogle af værelserne, skal du finde en betroet professionel eller endda en virksomhed, der tilbyder sådanne tjenester. Ser tilfældigt online er ikke den bedste idé. Selv hvis du kalder en professionel, hvis du ikke er i stand til at afgøre, hvor pålidelig den malerfirma i Vinten Horsens er, vil du sandsynligvis ikke opnå de forventede resultater.\nNogle “selskaber” er i virkeligheden en flok af to eller tre “venner”, der arbejdede sammen for andre virksomheder. Det er ikke som at vælge denne type malere er forkert. Men hvis den malerfirma i Vinten Horsens respektive virksomhed ikke har tilladelse til at fungere, eller en portefølje, er det en god ide at undgå dem.\nSelv hvis du underskrive en kontrakt, i nogle tilfælde, skødesløse arbejdstagere kan ikke undgås med lethed. Du tror måske, at der er mange virksomheder af denne art villige til at tilbyde dig tjenester. Men hvis du begynder at ringe, vil du opdage, at de fleste af disse selskaber ikke tilbyder pålidelige tjenester, eller at de er for dyre. Anbefalinger er stadig den bedste måde at finde malere. Spørg dine naboer, kolleger og venner, hvis de kender nogen. De specialiserede mapper er også en god måde at se. En maler, der tager sig af hans billede, selv online en, kan have tillid til. Hvis du ikke kan finde nogen der, kan du prøve de specialiserede lokale aviser malerfirma i Vinten Horsens.\nBilligt malerfirma i Vinten Horsens\nSpørg efter et tilbud. Selv før underskriver en kontrakt, sammenligne de citater, der tilbydes af de specialiserede virksomheder, for at være sikker på at du finde præcis, hvad du har brug for. Maleren skal give dig separate priser og en plan. Hvis maleren ikke har tid nok til at anslå omkostningerne, vil han malerfirma i Vinten Horsens sandsynligvis ikke har tid til at arbejde for dig. Hvis du ejer en virksomhed og du har brug for et maleri job, spørge om fakturering og betalingsbetingelser. Du behøver ikke engang tro, hvor mange malere “glemmer” at udstede en faktura.\nTransport omfatter også hyppige drev til maleri butikker. Under et maleri job, malerne altid opdager, at de har brug for noget, og nogle af dem vil bede dig om at køre dem til butikken malerfirma i Vinten Horsens, hvis du vil have jobbet “gjort hurtigere”. Professionelle malere vide alt fra starten, så når de ankommer, de har alle de værktøjer, malerier og instrumenter med dem.\nMaler Hårbølle Hestehave Vordingborg